ระเบียบกรมสรรพสามิตว่าด้วยการปฏิบัติเกี่ยวกับการบังคับชำระภาษีค้างโดยการยึดการอายัด และการขายทอดตลาดทรัพย์สินพ.ศ. ๒๕๖๐[๑] เพื่อให้การบังคับชำระภาษีค้างโดยการยึด การอายัดและการขายทอดตลาดทรัพย์สินซึ่งมาตรา ๑๔๕ แห่งพระราชบัญญัติภาษีสรรพสามิต พ.ศ. ๒๕๖๐บัญญัติให้นำบทบัญญัติแห่งประมวลกฎหมายวิธีพิจารณาความแพ่งมาใช้บังคับเท่าที่ไม่ขัดหรือแย้งกับบทบัญญัติแห่งพระราชบัญญัติภาษีสรรพสามิตพ.ศ. ๒๕๖๐มีแนวทางการปฏิบัติเป็นไปตามบทบัญญัติแห่งประมวลกฎหมายวิธีพิจารณาความแพ่งและสอดคล้องกับพระราชบัญญัติภาษีสรรพสามิต พ.ศ. ๒๕๖๐และเพื่อให้การจัดเก็บภาษีค้างสามารถดำเนินการไปได้อย่างมีประสิทธิภาพรวมถึงเป็นแนวทางเดียวกันอาศัยอำนาจตามมาตรา ๑๔๕ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐และมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕อธิบดีกรมสรรพสามิต จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการปฏิบัติเกี่ยวกับการบังคับชำระภาษีค้างโดยการยึด การอายัดและการขายทอดตลาดทรัพย์สิน พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่ ๑๖กันยายน ๒๕๖๐ เป็นต้นไปข้อ ๓ ให้อธิบดีกรมสรรพสามิตเป็นผู้รักษาการตามระเบียบนี้และเป็นผู้มีอำนาจวินิจฉัยชี้ขาดปัญหาการปฏิบัติตามระเบียบนี้หมวด๑บททั่วไป ข้อ ๔ ในระเบียบนี้ภาษีค้างหมายความว่า ภาษีตามหนังสือแจ้งการประเมินภาษีตามพระราชบัญญัติภาษีสรรพสามิตพ.ศ. ๒๕๖๐ซึ่งผู้มีหน้าที่เสียภาษีมิได้ชำระภาษีนั้นภายในระยะเวลาที่กำหนดไว้ในหนังสือแจ้งการประเมินภาษีและให้หมายความรวมถึงภาษีตามหนังสือแจ้งการประเมินภาษีตามพระราชบัญญัติภาษีสรรพสามิตพ.ศ. ๒๕๒๗ซึ่งผู้มีหน้าที่เสียภาษีมิได้ชำระภาษีนั้นภายในระยะเวลาที่กำหนดไว้ในหนังสือแจ้งการประเมินภาษีผู้ค้างชำระภาษี หมายความว่าผู้มีหน้าที่เสียภาษีที่ได้รับหนังสือแจ้งการประเมินภาษีตามพระราชบัญญัติภาษีสรรพสามิตพ.ศ. ๒๕๖๐ หรือตามพระราชบัญญัติภาษีสรรพสามิต พ.ศ. ๒๕๒๗แต่มิได้ชำระภาษีตามหนังสือแจ้งการประเมินภาษีนั้นภายในระยะเวลาที่กำหนดไว้ในหนังสือแจ้งการประเมินภาษีผู้ค้างชำระภาษีตามวรรคหนึ่งให้หมายความรวมถึงผู้เป็นหุ้นส่วนประเภทไม่จำกัดความรับผิดในห้างหุ้นส่วนนิติบุคคลที่เป็นผู้ค้างชำระภาษีด้วยเว้นแต่ ห้างหุ้นส่วนนิติบุคคลนั้นเป็นผู้ค้างชำระภาษีตามพระราชบัญญัติภาษีสรรพสามิตพ.ศ. ๒๕๒๗ยึด หมายความว่า การกระทำใด ๆต่อทรัพย์สินของผู้ค้างชำระภาษีเพื่อให้ทรัพย์สินนั้นได้เข้ามาอยู่ในความควบคุมดูแลหรือครอบครองของเจ้าพนักงานสรรพสามิตหรือผู้ที่ได้รับมอบหมายจากผู้มีอำนาจออกคำสั่งยึดทรัพย์สินอายัด หมายความว่าการอายัดสิทธิเรียกร้องของผู้ค้างชำระภาษีที่มีต่อบุคคลภายนอกให้ชำระเงินหรือส่งมอบทรัพย์สินโดยสั่งให้ผู้ค้างชำระภาษีงดเว้นการจำหน่าย จ่าย โอน หรือกระทำนิติกรรมใด ๆเกี่ยวกับทรัพย์สินหรือสิทธิเรียกร้องที่ได้สั่งอายัดไว้และห้ามบุคคลภายนอกนั้นชำระเงินหรือส่งมอบทรัพย์สินนั้นให้แก่ผู้ค้างชำระภาษีแต่ให้ชำระหรือส่งมอบให้แก่พนักงานเจ้าหน้าที่ ณที่ซึ่งผู้มีอำนาจออกคำสั่งอายัดสิทธิเรียกร้องกำหนดขายทอดตลาด หมายความว่าการเอาทรัพย์สินของผู้ค้างชำระภาษีออกขายโดยวิธีให้สู้ราคากันโดยเปิดเผยเจ้าพนักงานสรรพสามิต หมายความว่าข้าราชการพลเรือนสังกัดกรมสรรพสามิตพนักงานเจ้าหน้าที่ หมายความว่าข้าราชการพลเรือนสังกัดกระทรวงการคลังหรือบุคคลอื่นซึ่งรัฐมนตรีว่าการกระทรวงการคลังแต่งตั้งให้ปฏิบัติการตามความในมาตรา๑๔๓ ถึงมาตรา ๑๔๙ แห่งพระราชบัญญัติภาษีสรรพสามิต พ.ศ. ๒๕๖๐อธิบดี หมายความว่าอธิบดีกรมสรรพสามิตข้อ ๕ ผู้มีอำนาจออกคำสั่งยึดทรัพย์สินอายัดสิทธิเรียกร้อง และขายทอดตลาดทรัพย์สินตามมาตรา ๑๔๓ และมาตรา ๑๔๔แห่งพระราชบัญญัติภาษีสรรพสามิต พ.ศ. ๒๕๖๐ คือ(๑) อธิบดี สำหรับท้องที่ทั่วราชอาณาจักร(๒) ผู้อำนวยการสำนักงานสรรพสามิตภาคซึ่งปฏิบัติราชการแทนอธิบดีในกรณีที่ได้รับมอบอำนาจหน้าที่ให้ปฏิบัติราชการแทนอธิบดี(๓) ผู้อำนวยการสำนักกฎหมายซึ่งปฏิบัติราชการแทนอธิบดีในกรณีที่ได้รับมอบอำนาจหน้าที่ให้ปฏิบัติราชการแทนอธิบดี เฉพาะภาษีค้างตามหนังสือแจ้งการประเมินภาษีตามพระราชบัญญัติภาษีสรรพสามิตพ.ศ. ๒๕๒๗ ซึ่งหนังสือแจ้งการประเมินภาษีกำหนดให้ชำระภาษีนั้น ณสำนักงานสรรพสามิตพื้นที่ในท้องที่กรุงเทพมหานครโดยภาษีค้างนั้นไม่ได้อยู่ระหว่างระยะเวลาที่ให้ยื่นคำคัดค้านตามมาตรา๘๖ หรืออุทธรณ์ตามมาตรา ๘๙ หรืออุทธรณ์ตามมาตรา ๙๖ แห่งพระราชบัญญัติภาษีสรรพสามิตพ.ศ. ๒๕๒๗และไม่ได้อยู่ระหว่างพิจารณาและวินิจฉัยคำคัดค้านหรืออุทธรณ์นั้นก่อนวันที่ระเบียบนี้มีผลใช้บังคับและไม่ได้อยู่ระหว่างการพิจารณาเกี่ยวกับการของดหรือลดเบี้ยปรับหรือเงินเพิ่มเกี่ยวกับภาษีค้างนั้นก่อนวันที่ระเบียบนี้มีผลใช้บังคับข้อ ๖ คำสั่ง ประกาศหรือเอกสารอื่นที่ระเบียบนี้กำหนดแบบไว้ท้ายระเบียบนี้แล้วให้ใช้ตามแบบที่ระเบียบนี้กำหนดไว้การส่งหรือแจ้งคำสั่ง ประกาศหรือหนังสืออื่นที่มีถึงบุคคลใด ให้ปฏิบัติตามมาตรา ๑๑แห่งพระราชบัญญัติภาษีสรรพสามิต พ.ศ. ๒๕๖๐ข้อ ๗ การบังคับชำระภาษีค้างตามระเบียบนี้ให้กระทำได้โดยวิธีดังนี้(๑) ยึดทรัพย์สินของผู้ค้างชำระภาษี(๒) อายัดสิทธิเรียกร้องของผู้ค้างชำระภาษีที่จะเรียกให้บุคคลภายนอกชำระเงินหรือส่งมอบทรัพย์สินโดยสั่งให้ผู้ค้างชำระภาษีงดเว้นการจำหน่ายจ่าย โอน หรือกระทำนิติกรรมใด ๆ เกี่ยวกับทรัพย์สินหรือสิทธิเรียกร้องที่ได้สั่งอายัดไว้และห้ามบุคคลภายนอกนั้นชำระเงินหรือส่งมอบทรัพย์สินนั้นให้แก่ผู้ค้างชำระภาษีแต่ให้ชำระหรือส่งมอบให้แก่พนักงานเจ้าหน้าที่(๓) ขายทอดตลาดซึ่งทรัพย์สินที่ได้มาจากการยึดหรืออายัดการขายทอดตลาดตาม (๓)ห้ามมิให้กระทำในระหว่างระยะเวลาอุทธรณ์ตามมาตรา ๙๓ แห่งพระราชบัญญัติภาษีสรรพสามิตพ.ศ. ๒๕๖๐ หรือระยะเวลาที่ให้ยื่นฟ้องคดีต่อศาลตามมาตรา ๙๙ แห่งพระราชบัญญัติภาษีสรรพสามิตพ.ศ. ๒๕๖๐ และตลอดระยะเวลาที่ทำการพิจารณาอุทธรณ์หรือพิจารณาคดีของศาลเว้นแต่จะเป็นของสดของเสียได้ให้ผู้มีอำนาจออกคำสั่งขายทอดตลาดทรัพย์สินขายได้ทันทีโดยวิธีขายทอดตลาดหรือวิธีอื่นที่สมควรและได้เงินเป็นจำนวนสุทธิเท่าใด ให้ยึดไว้แทนทรัพย์สินนั้นข้อ ๘ การปฏิบัติในเรื่องใดอันเกี่ยวกับการยึดทรัพย์สินการอายัดสิทธิเรียกร้อง และการขายทอดตลาดทรัพย์สินเพื่อให้ได้รับชำระภาษีค้างซึ่งระเบียบนี้ไม่ได้กำหนดไว้ให้นำบทบัญญัติแห่งประมวลกฎหมายวิธีพิจารณาความแพ่งมาใช้บังคับเท่าที่ไม่ขัดหรือแย้งกับบทบัญญัติแห่งพระราชบัญญัติภาษีสรรพสามิตพ.ศ. ๒๕๖๐ข้อ ๙ การบังคับชำระภาษีค้างจะต้องดำเนินการในวันทำการปกติในเวลาระหว่างพระอาทิตย์ขึ้นและพระอาทิตย์ตกแต่ถ้ายังไม่แล้วเสร็จประกอบกับมีความจำเป็นและสมควรจะกระทำต่อไปในเวลาหลังพระอาทิตย์ตกก็ได้ในกรณีที่มีความจำเป็นและสมควรผู้มีอำนาจออกคำสั่งยึดทรัพย์สินหรืออายัดสิทธิเรียกร้องจะอนุญาตให้ดำเนินการบังคับชำระภาษีค้างนอกวันทำการงานปกติหรือในเวลาหลังพระอาทิตย์ตกก็ได้ข้อ ๑๐ ในการบังคับชำระภาษีค้างให้เจ้าพนักงานผู้มีอำนาจหน้าที่ตามระเบียบนี้ดำเนินการไปตามความจำเป็นและสมควรแห่งพฤติการณ์เพื่อดำเนินการบังคับชำระภาษีค้างจนได้และในกรณีที่มีผู้ขัดขวางหรือมีเหตุอันควรเชื่อว่าจะมีผู้ขัดขวางให้เจ้าพนักงานผู้มีอำนาจหน้าที่นั้นแจ้งให้พนักงานฝ่ายปกครองหรือตำรวจช่วยเหลือข้อ ๑๑ ก่อนการบังคับชำระภาษีค้างโดยการยึดทรัพย์สินหรืออายัดสิทธิเรียกร้องตามระเบียบนี้ผู้มีอำนาจออกคำสั่งยึดทรัพย์สินจะต้องมีคำเตือนเป็นหนังสือให้ผู้ค้างชำระภาษีชำระภาษีค้างภายในระยะเวลาที่กำหนดแต่ต้องไม่น้อยกว่า๓๐ วันนับแต่วันที่ได้รับหนังสือนั้นข้อ ๑๒ เมื่อมีการยึดทรัพย์สินหรืออายัดสิทธิเรียกร้องอย่างใดของผู้ค้างชำระภาษีไว้เพื่อบังคับให้ได้รับชำระภาษีค้างแล้วห้ามไม่ให้เจ้าพนักงานผู้มีอำนาจหน้าที่ตามระเบียบนี้ยึดทรัพย์สินหรืออายัดสิทธิเรียกร้องนั้นซ้ำอีกถ้าปรากฏว่าเจ้าพนักงานบังคับคดีได้ยึดทรัพย์สินหรืออายัดสิทธิเรียกร้องอย่างใดของผู้ค้างชำระภาษีไว้แทนเจ้าหนี้ตามคำพิพากษาแล้วห้ามไม่ให้เจ้าพนักงานผู้มีอำนาจหน้าที่ตามระเบียบนี้ยึดทรัพย์สินหรืออายัดสิทธิเรียกร้องนั้นซ้ำอีกแต่ให้พิจารณาดำเนินการขอเข้าเฉลี่ยในทรัพย์สินหรือเงินที่เจ้าพนักงานบังคับคดีได้จากการขายหรือจำหน่ายทรัพย์สินจากการยึดหรืออายัดนั้นตามมาตรา๓๒๖ แห่งประมวลกฎหมายวิธีพิจารณาความแพ่ง ตามที่กำหนดไว้ในข้อ ๑๗ (๕) ของระเบียบนี้ในกรณีที่มีการยึดทรัพย์สินหรืออายัดสิทธิเรียกร้องอย่างใดของผู้ค้างชำระภาษีไว้เพื่อบังคับให้ได้รับชำระภาษีค้างแล้วและต่อมาเจ้าพนักงานบังคับคดีได้ยึดทรัพย์สินหรืออายัดสิทธิเรียกร้องนั้นของผู้ค้างชำระภาษีไว้แทนเจ้าหนี้ตามคำพิพากษาให้ผู้มีอำนาจออกคำสั่งยึดทรัพย์สินหรืออายัดสิทธิเรียกร้องดังกล่าวพิจารณาดำเนินการขอเข้าเฉลี่ยในทรัพย์สินหรือเงินที่เจ้าพนักงานบังคับคดีได้จากการขายหรือจำหน่ายทรัพย์สินจากการยึดหรืออายัดนั้นตามมาตรา๓๒๖ แห่งประมวลกฎหมายวิธีพิจารณาความแพ่งข้อ ๑๓ ในการบังคับชำระภาษีค้างห้ามไม่ให้ยึดทรัพย์สินหรืออายัดสิทธิเรียกร้องของผู้ค้างชำระภาษีหรือขายทอดตลาดหรือขายโดยวิธีการอื่นซึ่งทรัพย์สินที่ได้มาจากการยึดหรืออายัดหลายรายเกินกว่าที่พอจะชำระภาษีค้างพร้อมทั้งค่าใช้จ่ายในการบังคับชำระภาษีค้างในกรณีที่มีความจำเป็นต้องยึดทรัพย์สินหรืออายัดสิทธิเรียกร้องรายใดที่มีราคาสูงเกินกว่าที่พอจะชำระภาษีค้างถ้าทรัพย์สินหรือสิทธิเรียกร้องนั้นอยู่ในสภาพที่จะแบ่งยึดหรือแบ่งอายัดได้โดยไม่ก่อให้เกิดความเสียหายให้แบ่งยึดทรัพย์สินหรือแบ่งอายัดสิทธิเรียกร้องรายใดแต่เพียงบางส่วนหรือเฉพาะส่วนแห่งกรรมสิทธิ์เท่าที่พอจะชำระภาษีค้างพร้อมทั้งค่าใช้จ่ายในการบังคับชำระภาษีค้างในกรณีที่มีความจำเป็นต้องยึดทรัพย์สินหรืออายัดสิทธิเรียกร้องรายใดที่มีราคาสูงเกินกว่าที่พอจะชำระภาษีค้างโดยทรัพย์สินหรือสิทธิเรียกร้องนั้นอยู่ในสภาพที่ไม่อาจแบ่งยึดหรืออายัดโดยไม่ก่อให้เกิดความเสียหายได้และไม่ปรากฏทรัพย์สินหรือสิทธิเรียกร้องอื่นที่จะยึดหรืออายัดให้พอที่จะชำระภาษีค้างได้ให้ยึดทรัพย์สินหรืออายัดสิทธิเรียกร้องรายนั้นออกขายทอดตลาดหรือขายโดยวิธีการอื่นซึ่งทรัพย์สินที่ได้มาจากการยึดหรืออายัดเพื่อชำระภาษีค้างพร้อมทั้งค่าใช้จ่ายในการบังคับชำระภาษีค้างข้อ ๑๔ ทรัพย์สินของผู้ค้างชำระภาษีดังต่อไปนี้ไม่อยู่ในบังคับความรับผิดแห่งการบังคับชำระภาษีค้าง(๑) เครื่องนุ่งห่มหลับนอน เครื่องใช้ในครัวเรือนหรือเครื่องใช้สอยส่วนตัว โดยประมาณรวมกันราคาไม่เกินประเภทละสองหมื่นบาทแต่ในกรณีที่มีอำนาจออกคำสั่งยึดทรัพย์สินเห็นสมควรจะกำหนดให้ทรัพย์สินแต่ละประเภทดังกล่าวที่มีราคารวมกันเกินสองหมื่นบาทเป็นทรัพย์สินที่ไม่ต้องอยู่ในความรับผิดแห่งการบังคับความรับผิดแห่งการบังคับชำระภาษีค้างก็ได้ทั้งนี้โดยคำนึงถึงความจำเป็นตามฐานะของผู้ค้างชำระภาษี(๒) สัตว์ สิ่งของ เครื่องมือ เครื่องใช้ในการประกอบอาชีพหรือประกอบวิชาชีพเท่าที่จำเป็นในการเลี้ยงชีพของผู้ค้างชำระภาษีราคารวมกันโดยประมาณไม่เกินหนึ่งแสนบาท แต่ถ้าผู้ค้างชำระภาษีมีความจำเป็นในการเลี้ยงชีพก็อาจร้องขอต่อผู้มีอำนาจออกคำสั่งยึดทรัพย์สินขออนุญาตใช้สัตว์สิ่งของ เครื่องมือเครื่องใช้เท่าที่จำเป็นในการประกอบอาชีพหรือประกอบวิชาชีพในกิจการดังกล่าวของผู้ค้างชำระภาษีอันมีราคารวมกันเกินกว่าจำนวนราคาที่กำหนดนั้นในกรณีเช่นนี้ให้ผู้มีอำนาจออกคำสั่งยึดทรัพย์สินมีอำนาจที่จะใช้ดุลพินิจไม่อนุญาตหรืออนุญาตได้เท่าที่จำเป็นภายในบังคับแห่งเงื่อนไขตามที่เห็นสมควร(๓) สัตว์ สิ่งของ เครื่องใช้และอุปกรณ์ที่จำเป็นต้องใช้ทำหน้าที่ช่วยหรือแทนอวัยวะของผู้ค้างชำระภาษี(๔)ทรัพย์สินของผู้ค้างชำระภาษีอันมีลักษณะเป็นของส่วนตัวโดยแท้ เช่นหนังสือสำหรับวงศ์ตระกูลโดยเฉพาะจดหมายหรือสมุดบัญชีต่าง ๆ(๕) ทรัพย์สินของกสิกรซึ่งต้องห้ามมิให้ยึดตามกฎหมายว่าด้วยการยึดทรัพย์สินของกสิกรได้แก่ พืชผลที่ยังไม่ถึงเวลาเก็บเกี่ยวพืชพันธุ์ที่ใช้ในปีต่อไปตามประมาณอันสมควรโดยเทียบเคียงกับเนื้อที่ซึ่งกสิกรได้ทำในปีที่ล่วงมาแล้วพืชผลที่เก็บไว้สำหรับเลี้ยงตัวและครอบครัวตามฐานานุรูปสำหรับปีหนึ่งและสัตว์และเครื่องมือประกอบอาชีพที่มีไว้พอควรแก่การดำเนินอาชีพต่อไป(๖) ทรัพย์สินอย่างใดที่โอนกันไม่ได้ตามกฎหมายหรือตามกฎหมายย่อมไม่อยู่ในความรับผิดแห่งการบังคับคดีข้อ ๑๕ ภายใต้บังคับบทบัญญัติแห่งกฎหมายอื่นเงินหรือสิทธิเรียกร้องเป็นเงินของผู้ค้างชำระภาษีดังต่อไปนี้ไม่อยู่ในความรับผิดแห่งการบังคับชำระภาษีค้าง(๑) เบี้ยเลี้ยงชีพซึ่งกฎหมายกำหนดไว้ส่วนเงินรายได้เป็นคราว ๆ ซึ่งบุคคลภายนอกได้ยกให้เพื่อเลี้ยงชีพนั้นให้มีจำนวนไม่เกินเดือนละสองหมื่นบาทหรือตามจำนวนที่ผู้มีอำนาจออกคำสั่งอายัดสิทธิเรียกร้องเห็นสมควร(๒) เงินเดือน ค่าจ้าง บำนาญ บำเหน็จ เบี้ยหวัดหรือรายได้อื่นในลักษณะเดียวกันของข้าราชการ เจ้าหน้าที่ หรือลูกจ้างในหน่วยราชการและเงินสงเคราะห์ บำนาญหรือบำเหน็จที่หน่วยราชการได้จ่ายให้แก่คู่สมรสหรือญาติที่ยังมีชีวิตของบุคคลเหล่านั้น(๓) เงินเดือน ค่าจ้าง บำนาญ ค่าชดใช้ เงินสงเคราะห์หรือรายได้อื่นในลักษณะเดียวกันของพนักงาน ลูกจ้าง หรือคนงาน นอกจากที่กล่าวไว้ใน(๒) ที่นายจ้างหรือบุคคลอื่นใดได้จ่ายให้แก่บุคคลเหล่านั้น หรือคู่สมรสหรือญาติที่ยังมีชีวิตของบุคคลเหล่านั้นเป็นจำนวนรวมกันไม่เกินเดือนละสองหมื่นบาทหรือตามจำนวนที่ผู้มีอำนาจออกคำสั่งอายัดสิทธิเรียกร้องเห็นสมควร(๔)บำเหน็จหรือค่าชดเชยหรือรายได้อื่นในลักษณะเดียวกันของบุคคลตาม (๓)เป็นจำนวนไม่เกินสามแสนบาทหรือตามจำนวนที่ผู้มีอำนาจออกคำสั่งอายัดสิทธิเรียกร้องเห็นสมควร(๕)เงินฌาปนกิจสงเคราะห์ที่ผู้ค้างชำระภาษีได้รับอันเนื่องมาแต่ความตายของบุคคลอื่นเป็นจำนวนตามที่จำเป็นในการดำเนินการฌาปนกิจศพตามฐานะของผู้ตายที่ผู้มีอำนาจออกคำสั่งอายัดสิทธิเรียกร้องเห็นสมควรในกรณีที่ผู้มีอำนาจออกคำสั่งอายัดสิทธิเรียกร้องเป็นผู้กำหนดจำนวนเงินตาม(๑) (๓) และ (๔) ให้ผู้มีอำนาจออกคำสั่งอายัดสิทธิเรียกร้องคำนึงถึงฐานะในทางครอบครัวของผู้ค้างชำระภาษีและจำนวนบุพการีและผู้สืบสันดานซึ่งอยู่ในความอุปการะของผู้ค้างชำระภาษีด้วยและสำหรับในกรณีตาม (๑) และ (๓) ให้ผู้มีอำนาจออกคำสั่งอายัดสิทธิเรียกร้องกำหนดให้ไม่น้อยกว่าอัตราเงินเดือนขั้นต่ำสุดของข้าราชการพลเรือนในขณะนั้นและไม่เกินอัตราเงินเดือนขั้นสูงสุดของข้าราชการพลเรือนในขณะนั้นข้อ ๑๖ การประเมินราคาทรัพย์สินตามระเบียบนี้ให้พิจารณาตามหลักเกณฑ์ดังนี้(๑) ที่ดิน(ก) ราคาซื้อขายกันในท้องตลาดโดยคำนึงสภาพแห่งที่นั้นว่าเป็นที่ดินประเภทใดเช่น ที่อยู่อาศัย ที่โรงงาน ที่ให้บริการหรือค้าขาย ที่สวน ที่นา ที่ไร่ เป็นต้นและที่นั้นอยู่ในทำเลอย่างไร เช่น อยู่ในทำเลค้าขาย ที่ชุมชนหรืออยู่ติดถนนหรือแม่น้ำลำคลองหรือไม่ รถยนต์เข้าถึงหรือไม่หากเป็นที่ให้เช่ามีผลประโยชน์หรือรายได้มากน้อยเพียงใด(ข)ราคาที่ดินบริเวณนั้นหรือบริเวณใกล้เคียงซึ่งเจ้าหน้าที่เคยขายทอดตลาดไปแล้ว(ค)ราคาซื้อขายหรือจำนองหรือขายฝากครั้งสุดท้ายของที่ดินที่ยึดและที่ดินข้างเคียง(ง)ราคาประเมินที่ใช้เป็นทุนทรัพย์เพื่อเรียกเก็บค่าธรรมเนียมการจดทะเบียนสิทธิและนิติกรรมตามประมวลกฎหมายที่ดิน(๒) ทรัพย์สินอื่นนอกจากที่ดินให้ประเมินตามราคาซื้อขายในท้องตลาดตามสภาพของทรัพย์สินนั้น ๆ(๓) ทรัพย์สินที่มีการจำนำหรือจำนองให้ปฏิบัติเช่นเดียวกับ (๑) และ (๒) แต่ให้หมายเหตุไว้ด้วยว่าจำนำหรือจำนองเมื่อใด ต้นเงินเท่าใด เพื่อประกอบดุลพินิจในการขายทอดตลาดในการประเมินราคาทรัพย์สินเจ้าหน้าที่ที่เกี่ยวข้องตามระเบียบนี้อาจขอให้หน่วยงานที่มีหน้าที่ในการประเมินราคาทรัพย์สินผู้เชี่ยวชาญ ผู้ชำนาญการพิเศษหรือผู้มีความรู้เชี่ยวชาญช่วยตรวจสอบและประเมินราคาก็ได้ข้อ ๑๗ การเร่งรัดจัดเก็บและบังคับชำระภาษีค้าง(๑)เมื่อพนักงานเจ้าหน้าที่ออกหนังสือแจ้งการประเมินภาษีไปยังผู้มีหน้าที่เสียภาษีแล้ว ให้พนักงานเจ้าหน้าที่รายงานหรือแจ้งพร้อมกับสำเนาหนังสือแจ้งการประเมินภาษีและหลักฐานที่แสดงว่าผู้มีหน้าที่เสียภาษีได้รับหนังสือแจ้งการประเมินภาษีให้สำนักงานสรรพสามิตพื้นที่ที่มีภาษีค้างอยู่ในพื้นที่ความรับผิดชอบและสำนักงานสรรพสามิตภาคที่กำกับดูแลสำนักงานสรรพสามิตพื้นที่นั้นสำนักงานสรรพสามิตพื้นที่ที่มีภาษีค้างอยู่ในพื้นที่ความรับผิดชอบตามระเบียบนี้หมายถึง สำนักงานสรรพสามิตพื้นที่ที่กำหนดไว้ในหนังสือแจ้งการประเมินภาษีให้เป็นสำนักงานสรรพสามิตพื้นที่ที่มีหน้าที่รับชำระภาษีนั้น(๒) เมื่อถึงกำหนดเวลาชำระภาษีที่กำหนดในหนังสือแจ้งการประเมินภาษีแล้วถ้าหากผู้มีหน้าที่เสียภาษีไม่ชำระภาษีให้ถูกต้องครบถ้วนภายในเวลาที่กำหนดไว้ให้สำนักงานสรรพสามิตพื้นที่ที่มีภาษีค้างอยู่ในพื้นที่ความรับผิดชอบรายงานให้สำนักงานสรรพสามิตภาคที่กำกับดูแลสำนักงานสรรพสามิตพื้นที่นั้นทราบภายใน ๑๕วันนับแต่วันพ้นกำหนดเวลาชำระภาษี(๓) เมื่อสำนักงานสรรพสามิตภาคได้รับรายงานจากสำนักงานสรรพสามิตพื้นที่ตามข้อ๑๗ (๒) แล้วถ้าเจ้าพนักงานสรรพสามิตของสำนักงานสรรพสามิตภาคตรวจสอบแล้วเห็นว่าผู้ค้างชำระภาษีได้รับหนังสือแจ้งการประเมินภาษีแล้วให้เสนอผู้มีอำนาจออกคำสั่งยึดทรัพย์สินลงนามในคำเตือนเป็นหนังสือให้ชำระภาษีตามข้อ๑๑ และให้ดำเนินการแจ้งคำเตือนไปยังผู้ค้างชำระภาษีโดยเร็ว(๔) เมื่อถึงกำหนดเวลาชำระภาษีตามที่กำหนดในหนังสือเตือนให้ชำระภาษีตามข้อ๑๗ (๓) แล้วถ้าผู้ค้างชำระภาษีไม่ชำระภาษีนั้นให้ถูกต้องครบถ้วนภายในเวลาที่กำหนดให้เจ้าพนักงานสรรพสามิตของสำนักงานสรรพสามิตภาคเสนอสำนักงานสรรพสามิตภาคสืบหาทรัพย์สินหรือสิทธิเรียกร้องของผู้ค้างชำระภาษีเพื่อประโยชน์ในการสืบหาทรัพย์สินหรือสิทธิเรียกร้องของผู้ค้างชำระภาษีเจ้าพนักงานสรรพสามิตของสำนักงานสรรพสามิตภาคจะเสนอให้ผู้มีอำนาจออกคำสั่งยึดทรัพย์สินหรืออายัดสิทธิเรียกร้องออกหนังสือเรียกผู้ค้างชำระภาษีหรือบุคคลใดๆ ที่เกี่ยวข้องกับผู้ค้างชำระภาษีนั้นที่มีเหตุอันควรเชื่อว่าจะเป็นประโยชน์แก่การจัดเก็บภาษีค้างมาให้ถ้อยคำหรือสั่งให้นำบัญชี เอกสารหรือหลักฐานอื่นอันจำเป็นแก่การจัดเก็บภาษีค้างมาตรวจสอบหรือออกคำสั่งให้เจ้าพนักงานสรรพสามิตหรือพนักงานเจ้าหน้าที่ทำการตรวจค้นหรือยึดบัญชีเอกสารหรือหลักฐานของผู้ค้างชำระภาษีหรือบุคคลใดๆ ที่เกี่ยวข้องนั้นก็ได้ตามความในมาตรา ๑๔๘ แห่งพระราชบัญญัติภาษีสรรพสามิต พ.ศ. ๒๕๖๐การบังคับชำระภาษีค้างโดยการยึดทรัพย์สิน การอายัดสิทธิเรียกร้องและการขายทอดตลาดทรัพย์สิน เพื่อให้ได้รับชำระภาษีค้างให้ถือปฏิบัติตามข้อกำหนดในระเบียบนี้(๕) กรณีที่พบว่าเจ้าพนักงานบังคับคดีได้ยึดทรัพย์สินหรืออายัดสิทธิเรียกร้องอย่างใดของผู้ค้างชำระภาษีไว้ให้สำนักงานสรรพสามิตภาคดำเนินการขอเข้าเฉลี่ยในทรัพย์สินหรือเงินที่เจ้าพนักงานบังคับคดีได้จากการขายหรือจำหน่ายทรัพย์สินจากการยึดหรือการอายัดนั้นตามมาตรา๓๒๖ แห่งประมวลกฎหมายวิธีพิจารณาความแพ่ง โดยด่วนแต่ถ้าศาลที่ออกหมายบังคับคดีในคดีนั้นมีเขตอำนาจนอกเขตพื้นที่ความรับผิดชอบให้แจ้งไปยังสำนักงานสรรพสามิตภาคซึ่งศาลที่ออกหมายบังคับคดีมีเขตอำนาจในพื้นที่ความรับผิดชอบเพื่อดำเนินการขอเฉลี่ยในทรัพย์สินหรือเงินที่เจ้าพนักงานบังคับคดีได้จากการขายหรือจำหน่ายทรัพย์สินจากการยึดหรือการอายัดนั้นโดยด่วน(๖) กรณีที่พบว่าผู้ค้างชำระภาษีถูกเจ้าหนี้อื่นฟ้องคดีล้มละลายหรือร้องขอให้ฟื้นฟูกิจการและศาลมีคำสั่งพิทักษ์ทรัพย์เด็ดขาดหรือมีคำสั่งให้ฟื้นฟูกิจการและตั้งผู้ทำแผนแล้วให้สำนักงานสรรพสามิตภาคยื่นคำขอรับชำระหนี้ตามกฎหมายล้มละลายโดยด่วน(๗)กรณีที่พบว่าผู้ค้างชำระภาษีถึงแก่ความตายก่อนที่จะชำระภาษีค้างครบถ้วน ให้เจ้าพนักงานสรรพสามิตของสำนักงานสรรพสามิตภาคทำการตรวจสอบให้ได้ความว่าผู้ค้างชำระภาษีถึงแก่ความตายเมื่อใด ใครเป็นผู้จัดการมรดกใครเป็นทายาทหรือผู้ใดเป็นผู้ครอบครองมรดกและเสนอให้สำนักงานสรรพสามิตภาคพิจารณาดำเนินคดีทางศาลเพื่อเรียกร้องให้บุคคลเหล่านั้นรับผิดชำระภาษีค้างภายในอายุความโดยเร็วที่สุด(๘) ให้สำนักงานสรรพสามิตภาคที่กำกับดูแลสำนักงานสรรพสามิตพื้นที่ที่มีภาษีค้างอยู่ในพื้นที่ความรับผิดชอบเป็นหน่วยงานที่มีหน้าที่และความรับผิดชอบในการเร่งรัดจัดเก็บและบังคับชำระภาษีค้างตามระเบียบนี้และให้มีอำนาจหน้าที่ในการตรวจตราและระงับการจดทะเบียนเสร็จการชำระบัญชีของผู้ค้างชำระภาษีที่เป็นนิติบุคคลเพื่อประโยชน์ในการบังคับชำระภาษีค้างจนถึงที่สุด(๙) กรณีผู้ค้างชำระภาษีมีพฤติการณ์ส่อเจตนาหลีกเลี่ยงการชำระภาษีเช่น ย้ายภูมิลำเนาไปในที่ต่าง ๆ หรือยักย้ายถ่ายเททรัพย์สิน เป็นต้นให้สำนักงานสรรพสามิตภาคตามข้อ ๑๗ (๘) รวบรวมหลักฐานและพิจารณาดำเนินคดีทางศาลต่อไปโดยเร็วที่สุดข้อ ๑๘ การขอให้ช่วยเร่งรัดบังคับชำระภาษีค้างกรณีที่สำนักงานสรรพสามิตภาคที่มีหน้าที่เร่งรัดจัดเก็บภาษีค้างและบังคับชำระภาษีค้างพบว่าผู้ค้างชำระภาษีมีทรัพย์สินที่มิใช่สิทธิเรียกร้องตั้งอยู่นอกพื้นที่ความรับผิดชอบของสำนักงานสรรพสามิตภาคให้ดำเนินการร้องขอให้สำนักงานสรรพสามิตภาคที่ทรัพย์สินนั้นอยู่ในพื้นที่ความรับผิดชอบพิจารณาดำเนินการบังคับชำระภาษีค้างโดยยึดทรัพย์สินนั้นออกขายทอดตลาดเพื่อให้ได้รับชำระภาษีค้างการขอให้สำนักงานสรรพสามิตภาคอื่นดำเนินการบังคับชำระตามวรรคหนึ่งนั้นไม่ทำให้สำนักงานสรรพสามิตภาคผู้ร้องขอพ้นจากหน้าที่และความรับผิดชอบในการเร่งรัดจัดเก็บและบังคับชำระภาษีค้างตามระเบียบนี้สำนักงานสรรพสามิตภาคผู้ร้องขอนั้นยังมีหน้าที่เร่งรัดจัดเก็บและบังคับชำระภาษีค้างต่อไปจนถึงที่สุดข้อ ๑๙ การบังคับชำระภาษีค้างที่อยู่ในอำนาจของผู้อำนวยการสำนักกฎหมายซึ่งปฏิบัติราชการแทนอธิบดีตามข้อ๕ให้สำนักกฎหมายและเจ้าพนักงานสรรพสามิตของสำนักกฎหมายปฏิบัติเช่นเดียวกับสำนักงานสรรพสามิตภาคและเจ้าพนักงานสรรพสามิตตามที่กำหนดไว้ในข้อ๑๗ แต่ในการขายทอดตลาดทรัพย์สินที่ยึดไว้หรือได้จากการอายัดสิทธิเรียกร้องให้สำนักกฎหมายส่งเรื่องให้สำนักงานสรรพสามิตภาคที่ทรัพย์สินนั้นอยู่ในพื้นที่ความรับผิดชอบดำเนินการขายทอดตลาดทรัพย์สินตามระเบียบนี้ต่อไปกรณีภาษีค้างที่อยู่ในอำนาจของผู้อำนวยการสำนักกฎหมายซึ่งปฏิบัติราชการแทนอธิบดีตามข้อ๕ นั้น สำนักกฎหมายอาจแจ้งให้สำนักงานสรรพสามิตภาคดำเนินการบังคับชำระภาษีค้างโดยการยึดทรัพย์สินการอายัดสิทธิเรียกร้องและการขายทอดตลาดทรัพย์สินตามระเบียบนี้ได้และเมื่อสำนักงานสรรพสามิตภาคได้รับแจ้งจากสำนักกฎหมายแล้วให้สำนักงานสรรพสามิตภาคนั้นมีหน้าที่ดำเนินการยึดทรัพย์สินอายัดสิทธิเรียกร้องและขายทอดตลาดทรัพย์สินที่ยึดหรือได้จากการอายัดนั้นตามระเบียบนี้ต่อไปหมวดที่๒การยึดทรัพย์สิน ข้อ ๒๐ การดำเนินการเพื่อยึดทรัพย์สินให้เจ้าพนักงานสรรพสามิตเสนอขออนุมัติสั่งยึดทรัพย์สินโดยจัดทำคำสั่งยึดทรัพย์สินตามแบบบภ. ๑ และประกาศยึดทรัพย์สิน ตามแบบ บภ. ๒ พร้อมแนบเอกสารหลักฐานต่าง ๆที่เกี่ยวข้อง ต่อผู้มีอำนาจออกคำสั่งยึดทรัพย์สินเมื่อผู้มีอำนาจออกคำสั่งยึดทรัพย์สินลงนามในคำสั่งยึดทรัพย์สินและประกาศยึดทรัพย์สินหรือสั่งการเป็นอย่างอื่นแล้วให้ส่งเรื่องให้เจ้าพนักงานสรรพสามิตเพื่อดำเนินการต่อไปข้อ ๒๑ การยึดสังหาริมทรัพย์มีรูปร่างของผู้ค้างชำระภาษีนั้นให้เจ้าพนักงานสรรพสามิตกระทำโดย(๑)นำทรัพย์นั้นมาเก็บรักษาไว้ หรือเก็บรักษาทรัพย์นั้นไว้ ณ สถานที่หรือกับบุคคลใดตามที่กำหนดไว้ในข้อ ๓๔(๒)แจ้งรายการทรัพย์ที่ยึดให้ผู้ค้างชำระภาษีและผู้ครอบครองหรือผู้ดูแลทรัพย์นั้นทราบ(๓) แสดงให้เห็นประจักษ์แจ้งโดยการประทับตราหรือโดยวิธีอื่นใดตามที่เจ้าพนักงานสรรพสามิตเห็นสมควรว่าได้มีการยึดทรัพย์นั้นแล้วข้อ ๒๒ การยึดเรือ แพสัตว์พาหนะ หรือสังหาริมทรัพย์มีรูปร่างอย่างอื่นของผู้ค้างชำระภาษีซึ่งจะต้องจดทะเบียนกรรมสิทธิ์หรือได้จดทะเบียนกรรมสิทธิ์ไว้แล้วตามกฎหมายให้เจ้าพนักงานสรรพสามิตกระทำโดย(๑) ดำเนินการตามวิธีการที่บัญญัติไว้ในข้อ๒๑(๒) แจ้งให้นายทะเบียนหรือพนักงานเจ้าหน้าที่ผู้มีอำนาจหน้าที่จดทะเบียนตามกฎหมายว่าด้วยการนั้นทราบถ้าได้มีการจดทะเบียนกรรมสิทธิ์ไว้แล้ว ให้นายทะเบียนหรือพนักงานเจ้าหน้าที่บันทึกการยึดไว้ในทะเบียนข้อ ๒๓ วิธีปฏิบัติในการยึดสังหาริมทรัพย์ที่มีรูปร่างตามข้อ๒๑ และ ๒๒ ให้ปฏิบัติดังนี้(๑) การยึดทรัพย์สินจะต้องดำเนินการในวันทำการปกติในเวลาระหว่างพระอาทิตย์ขึ้นและพระอาทิตย์ตกแต่ถ้ายังไม่แล้วเสร็จประกอบกับมีความจำเป็นและสมควรจะกระทำต่อไปในเวลาหลังพระอาทิตย์ตกก็ได้กรณีที่มีความจำเป็นและสมควรผู้มีอำนาจออกคำสั่งยึดทรัพย์สินจะอนุญาตให้ดำเนินการยึดทรัพย์สินนอกวันทำการงานปกติหรือในเวลาหลังพระอาทิตย์ตกก็ได้(๒) ก่อนออกไปทำการยึดทรัพย์สินให้เจ้าพนักงานสรรพสามิตตรวจสอบให้ชัดเจนว่าจะต้องยึดทรัพย์สินอะไร ของบุคคลใดและจำนวนราคาทรัพย์สินที่จะยึดได้ตามกฎหมายนั้นมีราคาประมาณเท่าใด(๓) การออกไปทำการยึดทรัพย์สินให้เจ้าพนักงานสรรพสามิตนำคำสั่งยึดทรัพย์สินและประกาศยึดทรัพย์สินพร้อมทั้งเครื่องมือและอุปกรณ์สำหรับทำการยึดทรัพย์สินติดตัวไปดำเนินการด้วย เช่นเทปกาวสำหรับคาดทรัพย์สินและลงลายมือกำกับ ตราประทับ เป็นต้น(๔) ก่อนการยึดทรัพย์สินให้เจ้าพนักงานสรรพสามิตแจ้งรายการทรัพย์ที่ยึดให้ผู้ค้างชำระภาษีและผู้ครอบครองหรือผู้ดูแลทรัพย์นั้นทราบกรณีทรัพย์สินที่ยึดนั้นมีผู้ถือกรรมสิทธิ์รวมให้ปฏิบัติตามความในวรรคหนึ่งโดยอนุโลม(๕) ให้เจ้าพนักงานสรรพสามิตดำเนินการไปตามความจำเป็นและสมควรแห่งพฤติการณ์เพื่อดำเนินการยึดทรัพย์สินจนได้ในกรณีที่มีผู้ขัดขวางหรือมีเหตุอันควรเชื่อว่าจะมีผู้ขัดขวางให้เจ้าพนักงานสรรพสามิตแจ้งให้พนักงานฝ่ายปกครองหรือตำรวจช่วยเหลือการดำเนินการตามวรรคหนึ่ง หากเห็นสมควรเจ้าพนักงานสรรพสามิตอาจขอความร่วมมือเจ้าพนักงานตำรวจให้อยู่ร่วมในการดำเนินการและอาจแจ้งความให้เจ้าพนักงานตำรวจแห่งท้องที่บันทึกไว้เป็นหลักฐานด้วยก็ได้(๖) ในกรณีที่มีเหตุอันควรเชื่อว่ามีทรัพย์สินของผู้ค้างชำระภาษีอยู่ในสถานที่ใดๆ ที่ผู้ค้างชำระภาษีครอบครองหรือครอบครองร่วมกับผู้อื่นเจ้าพนักงานสรรพสามิตมีอำนาจค้นสถานที่ดังกล่าวและมีอำนาจกระทำการใด ๆตามที่จำเป็นเพื่อเปิดสถานที่ดังกล่าว รวมทั้งตู้นิรภัย ตู้หรือที่เก็บของอื่น ๆ ทั้งนี้ ตามมาตรา ๑๔๕ วรรคหนึ่งแห่งพระราชบัญญัติภาษีสรรพสามิต พ.ศ. ๒๕๖๐ ประกอบมาตรา ๒๘๒ แห่งประมวลกฎหมายวิธีพิจารณาความแพ่ง(๗) เมื่อยึดทรัพย์สินเสร็จแล้วให้เจ้าพนักงานสรรพสามิตปิดประกาศยึดทรัพย์สินไว้ ณ สถานที่ยึดโดยเปิดเผยและให้แสดงให้เห็นประจักษ์แจ้งโดยการประทับตราหรือโดยวิธีอื่นใดตามที่เจ้าพนักงานสรรพสามิตเห็นสมควรว่าได้มีการยึดทรัพย์นั้นแล้ว(๘) การยึดเรือ แพ สัตว์พาหนะหรือสังหาริมทรัพย์มีรูปร่างอย่างอื่นของผู้ค้างชำระภาษีซึ่งจะต้องจดทะเบียนกรรมสิทธิ์หรือได้จดทะเบียนกรรมสิทธิ์ไว้แล้วตามกฎหมายให้เจ้าพนักงานสรรพสามิตแจ้งนายทะเบียนหรือพนักงานเจ้าหน้าที่ผู้มีอำนาจหน้าที่จดทะเบียนตามกฎหมายว่าด้วยการนั้นทราบเพื่อบันทึกการยึดไว้ในทะเบียนข้อ ๒๔ การยึดหลักทรัพย์ที่เป็นหลักทรัพย์ตามกฎหมายว่าด้วยหลักทรัพย์และตลาดหลักทรัพย์ของผู้ค้างชำระภาษีให้เจ้าพนักงานสรรพสามิตกระทำโดย(๑) ในกรณีที่ยังไม่มีการออกใบตราสารให้เจ้าพนักงานสรรพสามิตแจ้งรายการและจำนวนหลักทรัพย์ที่ยึดให้ผู้ค้างชำระภาษีและผู้ออกหลักทรัพย์นั้นทราบและเมื่อได้ดำเนินการยึดหลักทรัพย์ดังกล่าวเสร็จแล้วให้เจ้าพนักงานสรรพสามิตสั่งให้ผู้ออกหลักทรัพย์ออกใบตราสารส่งให้แก่เจ้าพนักงานสรรพสามิต(๒) ในกรณีที่มีการออกใบตราสารแล้วให้เจ้าพนักงานสรรพสามิตแจ้งรายการและจำนวนหลักทรัพย์ที่ยึดให้ผู้ค้างชำระภาษีผู้ออกหลักทรัพย์ และผู้ครอบครองตราสารเท่าที่ทราบรวมทั้งบุคคลซึ่งต้องชำระหนี้ตามตราสารนั้น ทราบและเมื่อได้ดำเนินการยึดหลักทรัพย์ดังกล่าวเสร็จแล้วให้เจ้าพนักงานสรรพสามิตนำตราสารนั้นมาเก็บรักษาไว้หากสามารถนำมาได้(๓)ในกรณีที่เป็นหลักทรัพย์ซึ่งฝากไว้กับศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์ให้เจ้าพนักงานสรรพสามิตแจ้งรายการและจำนวนหลักทรัพย์ที่ยึดให้ผู้ค้างชำระภาษี ผู้ออกหลักทรัพย์ผู้ฝากหลักทรัพย์และศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์ทราบเพื่อปฏิบัติตามที่ได้รับแจ้งจากเจ้าพนักงานสรรพสามิต(๔) ในกรณีที่เป็นหลักทรัพย์ที่ไม่มีการออกใบตราสารให้เจ้าพนักงานสรรพสามิตแจ้งรายการและจำนวนหลักทรัพย์ที่ยึดให้ผู้ค้างชำระภาษีและผู้ออกหลักทรัพย์ทราบเพื่อปฏิบัติตามที่ได้รับแจ้งจากเจ้าพนักงานสรรพสามิตข้อ ๒๕ การยึดตั๋วเงินหรือตราสารเปลี่ยนมืออื่นใดของผู้ค้างชำระภาษีให้นำข้อ ๒๔ (๒) มาใช้บังคับโดยอนุโลมและให้มีผลเป็นการอายัดสิทธิเรียกร้องตามตั๋วเงินหรือตราสารนั้นด้วยข้อ ๒๖ การยึดหุ้นของผู้ค้างชำระภาษีซึ่งเป็นหุ้นส่วนจำพวกจำกัดความรับผิดในห้างหุ้นส่วนจำกัดหรือผู้ถือหุ้นในบริษัทจำกัดให้เจ้าพนักงานสรรพสามิตกระทำโดย(๑)แจ้งการยึดให้ผู้ค้างชำระภาษีและห้างหุ้นส่วนจำกัดหรือบริษัทจำกัดที่ผู้ค้างชำระภาษีเป็นหุ้นส่วนหรือผู้ถือหุ้นอยู่ทราบ(๒)แจ้งให้นายทะเบียนหุ้นส่วนบริษัทนั้นบันทึกการยึดไว้ในทะเบียนข้อ ๒๗การยึดสิทธิในสิทธิบัตร สิทธิในเครื่องหมายการค้า หรือสิทธิอย่างอื่นของผู้ค้างชำระภาษีที่มีลักษณะคล้ายคลึงกันหรือที่เกี่ยวเนื่องกันกับสิทธิดังกล่าวซึ่งได้จดทะเบียนหรือขึ้นทะเบียนไว้แล้วให้เจ้าพนักงานสรรพสามิตกระทำโดย(๑) แจ้งรายการสิทธิที่ยึดให้ผู้ค้างชำระภาษีทราบ(๒)แจ้งให้นายทะเบียนหรือพนักงานเจ้าหน้าที่ผู้มีอำนาจหน้าที่จดทะเบียนตามกฎหมายว่าด้วยการนั้นบันทึกการยึดไว้ในทะเบียนข้อ ๒๘ การยึดสิทธิในเครื่องหมายการค้าซึ่งยังมิได้จดทะเบียนลิขสิทธิ์ สิทธิขอรับสิทธิบัตร สิทธิในชื่อทางการค้าหรือยี่ห้อหรือสิทธิอย่างอื่นของผู้ค้างชำระภาษีที่มีลักษณะคล้ายคลึงกันหรือที่เกี่ยวเนื่องกันกับสิทธิดังกล่าวให้เจ้าพนักงานสรรพสามิตกระทำโดยแจ้งรายการสิทธิที่ยึดให้ผู้ค้างชำระภาษีทราบข้อ ๒๙ การยึดสิทธิการเช่าทรัพย์สินหรือสิทธิที่จะได้ใช้บริการต่างๆ ซึ่งอาจมีราคาและถือเอาได้ของผู้ค้างชำระภาษี เช่น บริการโทรศัพท์หรือโทรคมนาคมหรือบริการอื่นใดที่อาจได้รับจากทรัพย์สินหรือบริการของผู้อื่น ให้เจ้าพนักงานสรรพสามิตกระทำโดย(๑) แจ้งรายการสิทธิที่ยึดให้ผู้ค้างชำระภาษีและผู้ให้เช่าหรือผู้ให้บริการแล้วแต่กรณี ทราบ(๒)ในกรณีที่ได้มีการจดทะเบียนการเช่าทรัพย์สินหรือการให้บริการดังกล่าวให้แจ้งนายทะเบียนหรือพนักงานเจ้าหน้าที่ผู้มีอำนาจหน้าที่ตามกฎหมายว่าด้วยการนั้นบันทึกการยึดไว้ในทะเบียนด้วยข้อ ๓๐ การยึดสิทธิของผู้ค้างชำระภาษีตามใบอนุญาตประทานบัตร อาชญาบัตรสัมปทานหรือสิทธิอย่างอื่นของผู้ค้างชำระภาษีที่มีลักษณะคล้ายคลึงกันหรือที่เกี่ยวเนื่องกันกับสิทธิดังกล่าวให้เจ้าพนักงานสรรพสามิตกระทำโดย(๑) แจ้งรายการสิทธิที่ยึดให้ผู้ค้างชำระภาษีทราบ(๒)แจ้งให้นายทะเบียนหรือพนักงานเจ้าหน้าที่ผู้มีอำนาจหน้าที่ตามกฎหมายว่าด้วยการนั้นบันทึกการยึดไว้ในทะเบียนข้อ ๓๑ การยึดอสังหาริมทรัพย์ของผู้ค้างชำระภาษีให้เจ้าพนักงานสรรพสามิตกระทำโดย(๑) ดำเนินการให้ได้หนังสือสำคัญสำหรับทรัพย์นั้นมาและเก็บรักษาไว้ณ สำนักงานสรรพสามิตภาคหรือสำนักงานสรรพสามิตพื้นที่ตามที่ผู้มีอำนาจออกคำสั่งยึดทรัพย์สินเห็นสมควรเว้นแต่ทรัพย์นั้นยังไม่มีหนังสือสำคัญหรือนำหนังสือสำคัญมาไม่ได้(๒) แสดงให้เห็นประจักษ์แจ้งโดยการปิดประกาศไว้ที่ทรัพย์สินนั้นว่าได้มีการยึดทรัพย์นั้นแล้ว(๓) แจ้งรายการทรัพย์ที่ยึดให้บุคคลดังต่อไปนี้ทราบ(ก) ผู้ค้างชำระภาษีค้าง(ข)บุคคลอื่นซึ่งมีชื่อในทะเบียนว่าเป็นเจ้าของทรัพย์นั้น(ค)เจ้าพนักงานที่ดินหรือพนักงานเจ้าหน้าที่ผู้มีอำนาจหน้าที่จดทะเบียนสิทธิและนิติกรรมเกี่ยวกับทรัพย์นั้นถ้าทรัพย์นั้นมีทะเบียนให้เจ้าพนักงานที่ดินหรือพนักงานเจ้าหน้าที่บันทึกการยึดไว้ในทะเบียนเมื่อได้แจ้งการยึดให้ผู้ค้างชำระภาษีและเจ้าพนักงานที่ดินหรือพนักงานเจ้าหน้าที่ผู้มีอำนาจหน้าที่จดทะเบียนสิทธิและนิติกรรมเกี่ยวกับทรัพย์นั้นแล้วถือว่าเป็นการยึดตามกฎหมายข้อ ๓๒ การยึดทรัพยสิทธิอันเกี่ยวกับอสังหาริมทรัพย์นั้นให้เจ้าพนักงานสรรพสามิตกระทำโดยดำเนินการตามวิธีการที่บัญญัติไว้ในข้อ ๓๑ โดยอนุโลมข้อ ๓๓ เมื่อยึดทรัพย์สินแล้วให้เจ้าพนักงานสรรพสามิตจัดทำบัญชีทรัพย์สินที่ยึดไว้โดยแสดงรายละเอียดเกี่ยวกับรายการทรัพย์สินจำนวน ราคาประมาณและการเก็บรักษาทรัพย์สินนั้นและส่งรายงานการยึดทรัพย์สินพร้อมด้วยบัญชีทรัพย์สินต่อผู้มีอำนาจออกคำสั่งยึดทรัพย์สินและให้เจ้าพนักงานสรรพสามิตเสนอขออนุมัติสั่งขายทอดตลาดทรัพย์สินต่อผู้มีอำนาจออกคำสั่งขายทอดตลาดทรัพย์สินตามระเบียบนี้ต่อไปถ้าทรัพย์สินที่ยึดนั้นมีสภาพเป็นของสดของเสียได้ให้เจ้าพนักงานสรรพสามิตรายงานการยึดทรัพย์สินพร้อมด้วยบัญชีทรัพย์สินต่อผู้มีอำนาจออกคำสั่งยึดทรัพย์สินโดยเร็วในกรณีนี้ผู้มีอำนาจออกคำสั่งขายทอดตลาดทรัพย์สินมีอำนาจขายทอดตลาดทรัพย์สินตามวิธีการที่กำหนดไว้ในระเบียบนี้ได้ทันทีหรือขายทรัพย์สินนั้นได้ทันทีโดยวิธีอื่นที่เห็นสมควรแต่ถ้าอยู่ระหว่างระยะเวลาอุทธรณ์ตามมาตรา ๙๓ แห่งพระราชบัญญัติภาษีสรรพสามิต พ.ศ.๒๕๖๐ หรือระยะเวลาที่ให้ยื่นฟ้องคดีต่อศาลตามมาตรา ๙๙แห่งพระราชบัญญัติภาษีสรรพสามิต พ.ศ. ๒๕๖๐ หรืออยู่ระหว่างทำการพิจารณาอุทธรณ์หรือพิจารณาคดีของศาลหากขายได้เงินเป็นจำนวนสุทธิเท่าใด ให้ยึดไว้แทนทรัพย์สินนั้นข้อ ๓๔ การรักษาทรัพย์สินที่ยึดไว้ตามระเบียบนี้ให้ดำเนินการดังนี้(๑) ทรัพย์สินที่ยึดไว้แล้วให้นำมาเก็บรักษาไว้ที่สำนักงานสรรพสามิตภาคหรือสำนักงานสรรพสามิตพื้นที่ตามที่ผู้มีอำนาจออกคำสั่งยึดทรัพย์สินเห็นสมควรแต่ถ้าเป็นอสังหาริมทรัพย์หรือสิ่งของซึ่งลำบากต่อการขนย้ายให้มอบแก่บุคคลที่สมควรดูแลรักษาไว้ในการที่จะให้ผู้ใดดูแลรักษาทรัพย์สินนั้น ให้ถือหลักเกณฑ์ดังต่อไปนี้(ก) ถ้าผู้ค้างชำระภาษียอมรับรักษาทรัพย์สินที่ยึดและผู้มีอำนาจออกคำสั่งยึดทรัพย์สินเห็นสมควรจะมอบทรัพย์สินนั้นไว้ในความอารักขาของผู้ค้างชำระภาษีก็ได้(ข) ถ้าผู้ค้างชำระภาษีไม่ยอมรับรักษาทรัพย์สินที่ยึดเมื่อผู้มีอำนาจออกคำสั่งยึดทรัพย์สินเห็นสมควรจะมอบไว้ในความอารักขาของบุคคลอื่นซึ่งครอบครองทรัพย์สินนั้นอยู่ก็ได้(๒) กรณีที่ไม่สามารถปฏิบัติตามข้อ๓๔ (๑) ได้ให้เจ้าพนักงานสรรพสามิตรายงานผู้มีอำนาจออกคำสั่งยึดทรัพย์สินเพื่อพิจารณาเช่าสถานที่เก็บทรัพย์สินหรือจ้างบุคคลใดๆ เก็บรักษาทรัพย์สินนั้นไว้ก็ได้(๓) ให้ผู้รักษาทรัพย์สินโดยมีค่าตอบแทนก็ดีหรือไม่มีค่าตอบแทนก็ดี หรือผู้ให้เช่าสถานที่เก็บรักษาทรัพย์สินก็ดีทำสัญญารักษาทรัพย์สินตามแบบ บภ. ๓ กับผู้มีอำนาจออกคำสั่งยึดทรัพย์สิน(๔) กรณียึดอัญมณีเครื่องทองรูปพรรณ หรือสิ่งของมีค่าอื่น ๆให้เจ้าพนักงานสรรพสามิตมอบแก่ผู้มีอำนาจออกคำสั่งยึดทรัพย์สินเก็บรักษาทรัพย์สินนั้นไว้ในที่อันปลอดภัยตามที่เห็นสมควร(๕) ให้เจ้าพนักงานสรรพสามิตจดไว้ในรายงานยึดทรัพย์สินและบัญชีทรัพย์สินโดยชัดแจ้งว่าได้จัดการเก็บรักษาทรัพย์สินนั้นอย่างไรและต้องเสียค่าใช้จ่ายในการยึดทรัพย์สิน ค่าเช่าสถานที่เก็บทรัพย์สินค่าจ้างรักษาทรัพย์สินเท่าใดข้อ ๓๕ การยึดสังหาริมทรัพย์มีรูปร่างของผู้ค้างชำระภาษีนั้นย่อมมีผลเป็นการยึดครอบไปถึงดอกผลธรรมดาและดอกผลนิตินัยของทรัพย์นั้นด้วยการยึดอสังหาริมทรัพย์ของผู้ค้างชำระภาษีนั้นให้มีผลเป็นการยึดครอบไปถึง(๑) เครื่องอุปกรณ์และดอกผลนิตินัยของทรัพย์นั้น(๒)ดอกผลธรรมดาของทรัพย์นั้นที่ผู้ค้างชำระภาษีมีสิทธิเก็บเกี่ยวเมื่อเจ้าพนักงานสรรพสามิตได้แจ้งหรือปิดประกาศให้ผู้ค้างชำระภาษีและผู้ครอบครองหรือผู้ดูแลทรัพย์นั้นทราบในขณะทำการยึดว่าได้ยึดดอกผลด้วยแล้วข้อ ๓๖ การยึดทรัพย์สินของผู้ค้างชำระภาษีนั้น มีผลดังต่อไปนี้(๑) การที่ผู้ค้างชำระภาษีได้ก่อให้เกิด โอนหรือเปลี่ยนแปลงซึ่งสิทธิในทรัพย์สินที่ถูกยึดภายหลังที่ได้ทำการยึดไว้แล้วนั้นหาอาจใช้ยันแก่กรมสรรพสามิต อธิบดีกรมสรรพสามิต พนักงานเจ้าหน้าที่ หรือเจ้าพนักงานสรรพสามิตได้ไม่ ถึงแม้ว่าราคาแห่งทรัพย์สินนั้นจะเกินกว่าจำนวนภาษีค้างพร้อมทั้งค่าใช้จ่ายในการบังคับชำระภาษีค้างและผู้ค้างชำระภาษีได้กระทำการดังกล่าวแก่ทรัพย์สินที่ถูกยึดเพียงส่วนที่มีราคาเกินจำนวนนั้นก็ตาม(๒)ถ้าผู้ค้างชำระภาษีได้รับมอบให้เป็นผู้รักษาทรัพย์สินที่ถูกยึดผู้ค้างชำระภาษีชอบที่จะใช้ทรัพย์สินเช่นว่านั้นได้ตามสมควรแต่ถ้าเจ้าพนักงานสรรพสามิตเห็นว่าผู้ค้างชำระภาษีจะทำให้ทรัพย์สินนั้นเสียหายหรือเกรงว่าจะเสียหายโดยเจ้าพนักงานสรรพสามิตเห็นเองหรือเมื่อบุคคลผู้มีส่วนได้เสียในการยึดทรัพย์สินนั้นร้องขอเจ้าพนักงานสรรพสามิตจะรักษาทรัพย์สินนั้นเสียเองหรือเสนอให้ผู้มีอำนาจออกคำสั่งยึดทรัพย์สินมอบหรือดำเนินการให้บุคคลอื่นเป็นผู้รักษาทรัพย์สินนั้นตามที่กำหนดไว้ในข้อ๓๔ ก็ได้ข้อ ๓๗ ถ้าบุคคลใดจะยื่นคำร้องคัดค้านการยึดทรัพย์สินโดยกล่าวอ้างว่าผู้ค้างชำระภาษีไม่ใช่เจ้าของทรัพย์สินที่ยึดไว้ หรือตนเป็นเจ้าของรวมซึ่งมีกรรมสิทธิ์หรือสิทธิครอบครองในทรัพย์สินนั้นซึ่งเป็นอสังหาริมทรัพย์ที่ได้แบ่งการครอบครองเป็นส่วนสัดหรือตนเป็นเจ้าของรวมในทรัพย์สินนั้นซึ่งเป็นสังหาริมทรัพย์ที่เป็นทรัพย์แบ่งได้หรือตนเป็นผู้อยู่ในฐานะอันจะให้จดทะเบียนสิทธิของตนในทรัพย์สินนั้นได้อยู่ก่อนบุคคลนั้นอาจยื่นคำร้องคัดค้านการยึดทรัพย์สินเพื่อขอให้ปล่อยทรัพย์สินนั้นทั้งหมดหรือบางส่วนหรือเฉพาะส่วนของตนแล้วแต่กรณี โดยยื่นคำร้องคัดค้านต่อผู้มีอำนาจออกคำสั่งยึดทรัพย์สินภายใน๖๐ วันนับแต่วันที่มีการยึดทรัพย์สินนั้น แต่ถ้าไม่สามารถยื่นคำร้องภายในระยะเวลาดังกล่าวบุคคลนั้นจะยื่นคำร้องเมื่อพ้นระยะเวลาเช่นว่านั้นได้ก็ต่อเมื่อมีพฤติการณ์พิเศษและได้ยื่นคำร้องไม่ช้ากว่า๗ วันก่อนวันที่กำหนดไว้เพื่อขายทอดตลาดซึ่งทรัพย์สินนั้นเป็นครั้งแรกเว้นแต่ในกรณีที่มีเหตุสุดวิสัย บุคคลนั้นจะยื่นคำร้องในภายหลังก็ได้แต่จะต้องยื่นเสียก่อนขายทอดตลาดทรัพย์สินนั้นกรณีที่เจ้าพนักงานได้รับคำร้องคัดค้านตามวรรคหนึ่งให้งดการขายทอดตลาดทรัพย์สินนั้นในระหว่างรอคำวินิจฉัยชี้ขาดเว้นแต่จะเป็นของสดของเสียได้ให้ผู้มีอำนาจออกคำสั่งขายทอดตลาดทรัพย์สินขายได้ทันทีโดยวิธีขายทอดตลาดหรือวิธีอื่นที่สมควรและได้เงินเป็นจำนวนสุทธิเท่าใด ให้ยึดไว้แทนทรัพย์สินนั้นข้อ ๓๘ เมื่อได้มีการยึดทรัพย์สินไว้แล้วถ้าได้มีการชำระเงินค่าใช้จ่ายในการยึดและค่าภาษีค้างโดยครบถ้วนก่อนการขายทอดตลาดให้ผู้มีอำนาจออกคำสั่งยึดทรัพย์สิน ดำเนินการสั่งถอนคำสั่งยึดทรัพย์สินนั้นตามแบบบภ. ๔ข้อ ๓๙ การขายทรัพย์สินที่ยึดได้โดยวิธีการขายทอดตลาดให้ถือปฏิบัติตามความในหมวด ๔ แห่งระเบียบนี้หมวด๓การอายัดสิทธิเรียกร้อง ข้อ ๔๐ การอายัดสิทธิเรียกร้องของผู้ค้างชำระภาษีที่จะเรียกให้บุคคลภายนอกชำระเงินหรือส่งมอบทรัพย์สินให้ผู้มีอำนาจออกคำสั่งอายัดสิทธิเรียกร้องกระทำโดยมีคำสั่งอายัดและแจ้งคำสั่งนั้นให้ผู้ค้างชำระภาษีและบุคคลภายนอกทราบคำสั่งอายัดตามวรรคหนึ่งต้องสั่งให้ผู้ค้างชำระภาษีงดเว้นการจำหน่ายสิทธิเรียกร้องและห้ามบุคคลภายนอกชำระเงินหรือส่งมอบทรัพย์สินให้แก่ผู้ค้างชำระภาษีแต่ให้ชำระหรือส่งมอบให้แก่พนักงานเจ้าหน้าที่ภายในเวลาที่กำหนดไว้ในคำสั่งคำสั่งอายัดนั้น ให้บังคับได้ไม่ว่าที่ใด ๆข้อ ๔๑ การอายัดตามข้อ ๔๐อาจกระทำได้ไม่ว่าหนี้ที่เรียกร้องนั้นจะมีข้อโต้แย้ง ข้อจำกัดเงื่อนไขหรือว่าได้กำหนดจำนวนไว้แน่นอนหรือไม่ก็ตามข้อ ๔๒ การอายัดสิทธิเรียกร้องของผู้ค้างชำระภาษีที่มีสิทธิได้รับชำระหนี้เป็นคราว ๆ นั้น ให้มีผลเป็นการอายัดสิทธิเรียกร้องของผู้ค้างชำระภาษีที่มีสิทธิได้รับชำระหนี้ภายหลังการอายัดนั้นด้วยข้อ ๔๓ การอายัดสิทธิเรียกร้องของผู้ค้างชำระภาษีที่มีจำนองหรือจำนำเป็นประกันให้มีผลรวมตลอดถึงการจำนองหรือจำนำนั้นด้วยถ้าทรัพย์สินที่จำนองนั้นมีทะเบียนให้เจ้าพนักงานสรรพสามิตแจ้งคำสั่งอายัดไปยังผู้มีอำนาจหน้าที่เพื่อให้จดแจ้งไว้ในทะเบียนในกรณีผู้จำนองหรือผู้จำนำมิใช่ลูกหนี้ตามสิทธิเรียกร้องเมื่อได้ดำเนินการอายัดแล้ว ให้แจ้งผู้จำนองหรือผู้จำนำเพื่อทราบด้วยข้อ ๔๔ การดำเนินการเพื่ออายัดสิทธิเรียกร้องให้เจ้าพนักงานสรรพสามิตเสนอขออนุมัติอายัดสิทธิเรียกร้องโดยจัดทำคำสั่งอายัดสิทธิเรียกร้องตามแบบบภ. ๕ พร้อมแนบเอกสารหลักฐานต่าง ๆ ที่เกี่ยวข้อง ต่อผู้มีอำนาจออกคำสั่งอายัดสิทธิเรียกร้องเมื่อผู้มีอำนาจออกคำสั่งอายัดสิทธิเรียกร้องลงนามในคำสั่งอายัดสิทธิเรียกร้องหรือสั่งการเป็นอย่างอื่นแล้วให้ส่งเรื่องให้เจ้าพนักงานสรรพสามิตเพื่อดำเนินการแจ้งคำสั่งอายัดให้แก่ ผู้ค้างชำระภาษีและบุคคลภายนอกซึ่งมีหน้าที่ชำระเงินหรือส่งมอบทรัพย์สินนั้นหรือดำเนินการตามที่ผู้มีอำนาจออกคำสั่งอายัดสิทธิเรียกร้องสั่งการข้อ ๔๕ การเก็บรักษาทรัพย์สินที่ได้จากอายัดสิทธิเรียกร้องซึ่งได้มีการส่งมอบให้แก่พนักงานเจ้าหน้าที่แล้วให้พนักงานเจ้าหน้าที่ดำเนินการตามข้อ ๓๔ ของระเบียบนี้โดยอนุโลมข้อ ๔๖ การอายัดสิทธิเรียกร้องนั้นมีผลดังต่อไปนี้(๑)การที่ผู้ค้างชำระภาษีได้ก่อให้เกิดสิทธิแก่บุคคลภายนอกเหนือสิทธิเรียกร้องที่ได้ถูกอายัดโอน เปลี่ยนแปลงหรือระงับซึ่งสิทธิเรียกร้องดังกล่าวภายหลังที่ได้ทำการอายัดไว้แล้วนั้น หาอาจใช้ยันแก่กรมสรรพสามิตอธิบดีกรมสรรพสามิต พนักงานเจ้าหน้าที่ และเจ้าพนักงานสรรพสามิตได้ไม่ ถึงแม้ว่าราคาแห่งสิทธิเรียกร้องนั้นจะเกินกว่าจำนวนภาษีค้างพร้อมทั้งค่าใช้จ่ายในการบังคับชำระภาษีค้างและผู้ค้างชำระภาษีได้กระทำการดังกล่าวแก่สิทธิเรียกร้องที่ถูกอายัดเพียงส่วนที่มีราคาเกินจำนวนนั้นก็ตามความในวรรคหนึ่งไม่ให้ใช้บังคับแก่ผู้จำนองหรือผู้จำนำซึ่งมิใช่ลูกหนี้ตามสิทธิเรียกร้องตามข้อ ๔๓หากผู้จำนองหรือผู้จำนำพิสูจน์ได้ว่าความระงับสิ้นไปแห่งการจำนองหรือการจำนำเกิดขึ้นโดยผู้จำนองหรือผู้จำนำกระทำการโดยสุจริตและเสียค่าตอบแทนก่อนมีการแจ้งการอายัดไปยังผู้จำนองหรือผู้จำนำเพื่อทราบ(๒)การชำระหนี้โดยบุคคลภายนอกตามที่ระบุไว้ในคำสั่งอายัดนั้นให้ถือว่าเป็นการชำระหนี้ตามกฎหมายข้อ ๔๗ เมื่ออายัดสิทธิเรียกร้องแล้วให้เจ้าพนักงานสรรพสามิตจัดทำบัญชีทรัพย์สินซึ่งแสดงรายละเอียดเกี่ยวกับเงินหรือรายละเอียดเกี่ยวกับรายการทรัพย์สินจำนวนราคาประมาณและการเก็บรักษาทรัพย์สินที่ได้จากการอายัดซึ่งได้มีการส่งมอบให้พนักงานเจ้าหน้าที่แล้วพร้อมทั้งรายงานการอายัดสิทธิเรียกร้องพร้อมด้วยบัญชีทรัพย์สินต่อผู้มีอำนาจออกคำสั่งอายัดสิทธิเรียกร้องและให้เจ้าพนักงานสรรพสามิตเสนอขออนุมัติสั่งขายทอดตลาดทรัพย์สินต่อผู้มีอำนาจออกคำสั่งขายทอดตลาดทรัพย์สินตามระเบียบนี้ต่อไปและให้นำความในข้อ ๓๓ วรรคสอง มาบังคับใช้โดยอนุโลมข้อ ๔๘ เมื่อได้แจ้งคำสั่งอายัดสิทธิเรียกร้องให้บุคคลภายนอกแล้วบุคคลภายนอกนั้นอาจยื่นคำร้องคัดค้านคำสั่งอายัดต่อผู้มีอำนาจออกคำสั่งอายัดสิทธิเรียกร้องได้ภายใน๑๕ วันนับแต่วันทราบคำสั่งอายัด ถ้าบุคคลภายนอกยื่นคำร้องคัดค้านให้งดการบังคับตามคำสั่งอายัดไว้ในระหว่างรอคำวินิจฉัยชี้ขาดถ้าบุคคลภายนอกที่ได้รับคำสั่งอายัดได้ยื่นคำร้องคัดค้านตามวรรคหนึ่งให้พนักงานเจ้าหน้าที่เสนอให้ผู้มีอำนาจออกคำสั่งอายัดสิทธิเรียกร้องออกหนังสือเรียกโดยอาศัยอำนาจตามมาตรา๑๔๘ แห่งพระราชบัญญัติภาษีสรรพสามิต พ.ศ. ๒๕๖๐ให้บุคคลดังกล่าวมาให้ถ้อยคำหรือเพื่อไต่สวนถ้ามีความจำเป็นต้องตรวจสอบบัญชีเอกสาร หรือหลักฐานอื่นอันจำเป็นแก่การจัดเก็บภาษีค้างก็ให้พนักงานเจ้าหน้าที่เสนอให้ผู้มีอำนาจออกคำสั่งอายัดสิทธิเรียกร้องออกคำสั่งให้นำบัญชีเอกสารหรือหลักฐานมาตรวจสอบหรือออกคำสั่งให้ตรวจค้น แล้วแต่กรณีโดยอาศัยอำนาจตามบทบัญญัติดังกล่าวก็ได้ถ้าจากการให้ถ้อยคำหรือไต่สวนหรือจากการตรวจสอบบัญชีเอกสารหลักฐานต่าง ๆ นั้น ผู้มีอำนาจออกคำสั่งอายัดสิทธิเรียกร้องเห็นเป็นที่พอใจว่าสิทธิเรียกร้องนั้นมีอยู่จริงและอาจบังคับได้ให้ยกคำร้องคัดค้านนั้นเสียและให้มีหนังสือแจ้งให้บุคคลนั้นปฏิบัติตามคำสั่งอายัดถ้ายังไม่ปฏิบัติตามคำสั่งอายัด ให้พนักงานเจ้าหน้าที่รายงานต่อผู้มีอำนาจออกคำสั่งอายัดสิทธิเรียกร้องเพื่อดำเนินคดีอาญาหากเข้าข่ายเป็นความผิดตามมาตรา๑๙๐ แห่งพระราชบัญญัติภาษีสรรพสามิต พ.ศ. ๒๕๖๐และให้ดำเนินคดีแพ่งฟ้องร้องให้บุคคลดังกล่าวรับผิดเสมือนหนึ่งบุคคลนั้นเป็นผู้ค้างชำระภาษีและตลอดจนค่าแห่งความเสียหายใด ๆ ที่เกิดขึ้นเพราะไม่ปฏิบัติตามคำสั่งอายัดพร้อมกันไปด้วยแต่ถ้าเป็นที่พอใจว่าคำร้องคัดค้านรับฟังได้ให้ผู้มีอำนาจออกคำสั่งอายัดสิทธิเรียกร้องดำเนินการสั่งถอนคำสั่งอายัดตามแบบ บภ. ๖ถ้าบุคคลภายนอกที่ได้รับคำสั่งอายัดได้ปฏิเสธหรือโต้แย้งหนี้ที่เรียกร้องเอาแก่ตนให้พนักงานเจ้าหน้าที่และผู้มีอำนาจออกคำสั่งอายัดสิทธิเรียกร้องดำเนินการเช่นเดียวกับที่กำหนดไว้ในวรรคสองข้อ ๔๙ ถ้าบุคคลภายนอกที่ได้รับคำสั่งอายัดนั้นปฏิเสธหรือโต้แย้งหนี้ที่เรียกร้องเอาแก่ตนให้ผู้มีอำนาจออกคำสั่งอายัดสิทธิเรียกร้องดำเนินการฟ้องคดีแพ่งต่อศาลแต่ทั้งนี้คำสั่งอายัดที่ห้ามบุคคลภายนอกชำระเงินหรือส่งมอบทรัพย์สินให้แก่ผู้ค้างชำระภาษีนั้นยังคงมีผลอยู่จนกว่าศาลจะพิพากษาเป็นอย่างอื่นข้อ ๕๐ เมื่อได้มีการอายัดสิทธิเรียกร้องไว้แล้วถ้ามีการชำระเงินค่าใช้จ่ายในการอายัดและค่าภาษีค้างโดยครบถ้วนก่อนที่พนักงานเจ้าหน้าที่จะได้รับชำระเงินจากบุคคลภายนอกหรือก่อนการขายทอดตลาดทรัพย์สินที่ได้ส่งมอบให้แก่พนักงานเจ้าหน้าที่ให้ผู้มีอำนาจออกคำสั่งอายัดสิทธิเรียกร้องดำเนินการสั่งถอนคำสั่งอายัดตามแบบ บภ. ๖ข้อ ๕๑ การขายทรัพย์สินที่ได้จากการอายัดโดยวิธีการขายทอดตลาดให้ถือปฏิบัติตามความในหมวด ๔ แห่งระเบียบนี้หมวด๔การขายทอดตลาดทรัพย์สิน ข้อ ๕๒ เมื่อได้ยึดทรัพย์สินหรือเมื่อได้อายัดสิทธิเรียกร้องทั้งหมดหรือบางส่วนของผู้ค้างชำระภาษีและได้มีการส่งมอบทรัพย์สินตามสิทธิเรียกร้องที่อายัดไว้แก่พนักงานเจ้าหน้าที่แล้วการขายทอดตลาดทรัพย์สินนั้นให้ถือปฏิบัติตามประมวลกฎหมายแพ่งและพาณิชย์และวิธีการที่กำหนดไว้ในระเบียบนี้ก่อนการขายทอดตลาดตามวรรคหนึ่งให้คณะกรรมการขายทอดตลาดแจ้งกำหนดวัน เวลา และสถานที่ซึ่งจะทำการขายทอดตลาดให้บรรดาผู้มีส่วนได้เสียซึ่งปรากฏตามทะเบียนหรือประการอื่นได้ทราบด้วยโดยจะทำการขายทอดตลาดในวันหยุดงานหรือในเวลาใด ๆ นอกเวลาทำการปกติก็ได้ ทั้งนี้กำหนดวันและเวลาขายดังกล่าวจะต้องไม่น้อยกว่า ๖๐วันนับแต่วันยึดทรัพย์สินหรือวันที่พนักงานเจ้าหน้าที่ได้รับมอบทรัพย์สินที่ได้จากการอายัดแล้วแต่กรณีเพื่อให้การขายทอดตลาดเป็นไปด้วยความเที่ยงธรรมบุคคลผู้มีส่วนได้เสียมีสิทธิเต็มที่ในการเข้าสู้ราคาเองหรือหาบุคคลอื่นเข้าสู้ราคาเพื่อให้ได้ราคาตามที่ตนต้องการและเมื่อผู้ทอดตลาดเคาะไม้ขายให้แก่ผู้เสนอราคาสูงสุดแล้วห้ามมิให้บุคคลผู้มีส่วนได้เสียทั้งหลายหยิบยกเรื่องราคาที่ได้จากการขายทอดตลาดมีจำนวนต่ำเกินสมควรมาเป็นเหตุขอให้มีการเพิกถอนการขายทอดตลาดนั้นอีกข้อ ๕๓ ให้ผู้มีอำนาจออกคำสั่งขายทอดตลาดทรัพย์สินมีคำสั่งแต่งตั้งคณะกรรมการขายทอดตลาดทรัพย์สิน ซึ่งในระเบียบนี้เรียกว่า คณะกรรมการขายทอดตลาด ตามแบบ บภ. ๗ประกอบด้วยข้าราชการสังกัดสำนักงานสรรพสามิตภาคตำแหน่งประเภทวิชาการไม่ต่ำกว่าระดับชำนาญการเป็นประธานกรรมการและตำแหน่งประเภทวิชาการและหรือตำแหน่งประเภททั่วไปไม่ต่ำกว่าระดับชำนาญการหรือชำนาญงานเป็นกรรมการ รวมจำนวนไม่น้อยกว่า ๕ คน โดยให้มีหน้าที่ดำเนินการขายทอดตลาดทรัพย์สินตามระเบียบนี้ให้คณะกรรมการขายทอดตลาดที่ได้รับแต่งตั้งตามวรรคหนึ่งมีหน้าที่ดำเนินการประเมินราคาทรัพย์สินในการขายทอดตลาดด้วยในการขายทอดตลาดทรัพย์สิน ให้คณะกรรมการขายทอดตลาดตามวรรคหนึ่ง หรือกรรมการในคณะกรรมการขายทอดตลาดที่ได้รับมอบหมายจากคณะกรรมการขายทอดตลาดเป็นผู้ทอดตลาดในการขายทอดตลาดนั้นข้อ ๕๔ การประเมินราคาทรัพย์สินเพื่อขายทอดตลาดให้พิจารณาตามหลักเกณฑ์ที่กำหนดไว้ในข้อ ๑๖ข้อ ๕๕ การดำเนินการเพื่อขายทอดตลาดทรัพย์สินให้ปฏิบัติดังนี้(๑) ให้เจ้าพนักงานสรรพสามิตเสนอขออนุมัติสั่งขายทอดตลาดทรัพย์สินต่อผู้มีอำนาจออกคำสั่งขายทอดตลาดทรัพย์สินภายใน ๖๐วันนับแต่วันที่ยึดทรัพย์สินหรือวันที่พนักงานเจ้าหน้าที่ได้รับมอบทรัพย์สินที่ได้จากการอายัดแล้วแต่กรณีในกรณีที่ไม่สามารถดำเนินการได้ภายในกำหนดระยะเวลาตามวรรคหนึ่งหรือมีเหตุสมควรอื่นใด ให้เจ้าพนักงานสรรพสามิตขออนุมัติต่อผู้มีอำนาจออกคำสั่งขายทอดตลาดทรัพย์สินเพื่อขยายระยะเวลาออกไปอีกตามที่เห็นสมควร(๒) ในการเสนอขออนุมัติสั่งขายทอดตลาดทรัพย์สินตาม (๑) ให้เจ้าพนักงานสรรพสามิตเสนอประกาศขายทอดตลาดทรัพย์สินตามแบบ บภ. ๘โดยแสดงรายละเอียดเกี่ยวกับชื่อเจ้าของทรัพย์สินสถานที่ขายทอดตลาด วันและเวลาในการขายทอดตลาด รายละเอียดทรัพย์สินที่จะขาย เช่นชื่อ ประเภท ลักษณะ จำนวน ขนาด น้ำ หนัก ภาระติดพันเกี่ยวกับทรัพย์สินนั้น ๆ ถ้าทรัพย์สินที่จะขายเป็นที่ดินหรือห้องชุดให้แจ้งเลขที่เอกสารสิทธิ เนื้อที่ อาณาเขต ความกว้าง ความยาวชื่อเจ้าของที่ดินข้างเคียงสถานที่ตั้ง แผนที่แสดงบริเวณที่ตั้งทรัพย์โดยสังเขปราคาเริ่มต้นที่ใช้ในการขายทอดตลาด พร้อมแนบสำเนาคำสั่งยึดทรัพย์สินประกาศยึดทรัพย์สิน หรือคำสั่งอายัดสิทธิเรียกร้อง แล้วแต่กรณีพร้อมทั้งเอกสารหลักฐานต่าง ๆ ที่เกี่ยวข้อง เพื่อให้ผู้มีอำนาจออกคำสั่งขายทอดตลาดทรัพย์สินพิจารณาอนุมัติสั่งขายทอดตลาดทรัพย์สินและลงนามในประกาศขายทอดตลาดทรัพย์สิน(๓) เมื่อผู้มีอำนาจออกคำสั่งขายทอดตลาดทรัพย์สินอนุมัติสั่งขายทอดตลาดทรัพย์สินและลงนามในประกาศขายทอดตลาดทรัพย์สินแล้วให้คณะกรรมการขายทอดตลาดจัดส่งประกาศขายทอดตลาดทรัพย์สินพร้อมทั้งคำสั่งแต่งตั้งคณะกรรมการขายทอดตลาดให้แก่ผู้มีส่วนได้เสียซึ่งปรากฏตามทะเบียนหรือประการอื่นได้ทราบก่อนวันขายทอดตลาดไม่น้อยกว่า๕ วัน และปิดประกาศไว้โดยเปิดเผย ณสถานที่ขายทอดตลาดและสถานที่ราชการสำคัญอันควรจะปิดไว้ก่อนกำหนดวันขายทอดตลาดไม่น้อยกว่า๗ วันถ้าผู้มีอำนาจออกคำสั่งขายทอดตลาดทรัพย์สินเห็นสมควรจะลงประกาศโฆษณาการขายทอดตลาดทรัพย์สินนั้นในหนังสือพิมพ์รายวันที่แพร่หลายหรือทางวิทยุกระจายเสียงหรือทางสื่ออิเล็กทรอนิกส์ด้วยก็ได้ข้อ ๕๖ สถานที่ขายทอดตลาดทรัพย์สิน ให้ขายทอดตลาดณ สำนักงานสรรพสามิตพื้นที่แห่งพื้นที่ที่ทรัพย์สินนั้นตั้งอยู่หรือสำนักงานสรรพสามิตภาคแห่งพื้นที่ที่ทรัพย์สินนั้นตั้งอยู่หรือสถานที่อื่นตามที่ผู้มีอำนาจออกคำสั่งขายทอดตลาดทรัพย์สินเห็นสมควรข้อ ๕๗ เมื่อมีการประกาศขายทอดตลาดทรัพย์สินไปแล้วผู้มีอำนาจออกคำสั่งขายทอดตลาดทรัพย์สินอาจกำหนดวันเวลาขายทอดตลาดใหม่ได้เมื่อมีเหตุอันสมควรหรือหากคณะกรรมการขายทอดตลาดเห็นว่ามีความจำเป็นก็ให้เลื่อนการขายทอดตลาดทรัพย์สินออกไปได้ข้อ ๕๘ การขายทอดตลาดทรัพย์สินที่ติดจำนองให้คณะกรรมการขายทอดตลาดมีหนังสือแจ้งให้ผู้รับจำนองทราบถึงวัน เวลาสถานที่ที่จะขายทอดตลาด และให้สอบถามผู้รับจำนองถึงรายละเอียดของภาระจำนอง เช่นต้นเงิน ดอกเบี้ยที่ค้างชำระตลอดจนวิธีการขายทอดตลาดว่าจะให้ขายโดยติดจำนองหรือปลอดจำนองถ้าผู้รับจำนองไม่แจ้งให้ทราบภายใน ๑๕ วันนับแต่วันที่ได้รับหนังสือให้ขายทรัพย์สินนั้นโดยติดจำนองแต่ในกรณีที่ได้รับแจ้งจากผู้รับจำนองให้ขายทรัพย์สินนั้นโดยปลอดจำนองคณะกรรมการขายทอดตลาดอาจพิจารณาให้ขายโดยติดจำนองก็ได้เมื่อได้รับอนุญาตจากผู้มีอำนาจออกคำสั่งขายทอดตลาดทรัพย์สินการขายทอดตลาดโดยติดจำนอง ให้ประกาศรายชื่อผู้รับจำนองพร้อมทั้งต้นเงิน ดอกเบี้ยที่ค้างชำระจนถึงวันขายและให้มีข้อความว่าผู้ใดซื้อทรัพย์สินนั้นต้องรับภาระจำนองติดไปด้วยไว้ในประกาศขายทอดตลาดทรัพย์สินโดยชัดเจนการขายทอดตลาดโดยปลอดจำนอง ให้กำหนดราคาโดยคำนึงถึงต้นเงินดอกเบี้ยจำนองซึ่งยังค้างชำระแก่ผู้รับจำนองจนถึงวันขายพร้อมทั้งค่าใช้จ่ายในการยึด อายัด และขายทอดตลาดและค่าภาษีค้างในกรณีที่คาดหมายได้ว่าเงินที่ได้จากการขายไม่อาจปลดเปลื้องเงินที่พึงต้องชำระได้หรือหากขายแล้วเจ้าหนี้จำนองจะได้รับเงินจากการขายไปทั้งหมดให้รายงานผู้มีอำนาจออกคำสั่งขายทอดตลาดทรัพย์สินสั่งงดการขายทอดตลาดการขอรับชำระหนี้ของผู้รับจำนองให้ถือหนังสือของผู้รับจำนองตามวรรคหนึ่งเป็นคำขอรับชำระหนี้ ทั้งนี้ก่อนจ่ายเงินชำระหนี้จำนองพร้อมดอกเบี้ยต้องตรวจสอบให้แน่ชัดว่าเป็นหนี้บุริมสิทธิที่จะได้รับชำระหนี้ก่อนเจ้าหนี้สามัญหรือไม่และผู้รับจำนองปลดจำนองให้แล้วหรือไม่พร้อมทั้งขอใบรับเพื่อยึดถือไว้เป็นหลักฐานในการชำระหนี้จำนองพร้อมดอกเบี้ยด้วยจึงจะจ่ายเงินให้แก่ผู้รับจำนองได้ข้อ ๕๙ การขายทอดตลาดทรัพย์สินที่เป็นตู้นิรภัยหีบ หรือกำปั่นเหล็ก ให้คณะกรรมการขายทอดตลาดจัดการเปิดเสียก่อนข้อ ๖๐ การขายทอดตลาดทรัพย์สินที่ต้องมีใบอนุญาตขายให้คณะกรรมการขายทอดตลาดขอความร่วมมือไปยังเจ้าพนักงานผู้มีอำนาจออกใบอนุญาตในการขายทรัพย์สินนั้นด้วยข้อ ๖๑ ในการขายทอดตลาดทรัพย์สินของผู้ค้างชำระภาษีนั้นให้คณะกรรมการขายทอดตลาดปฏิบัติดังต่อไปนี้(๑) ในการขายทรัพย์สินที่มีหลายสิ่งด้วยกันให้แยกขายทีละสิ่งต่อเนื่องกันไป แต่(ก)คณะกรรมการขายทอดตลาดมีอำนาจจัดสังหาริมทรัพย์ซึ่งมีราคาเล็กน้อยรวมขายเป็นกอง ๆได้เสมอ(ข)คณะกรรมการขายทอดตลาดมีอำนาจจัดสังหาริมทรัพย์หรืออสังหาริมทรัพย์สองสิ่งหรือกว่านั้นขึ้นไปรวมขายไปด้วยกันได้ในเมื่อเป็นที่คาดหมายได้ว่าเงินรายได้ในการขายจะเพิ่มขึ้นเพราะเหตุนั้น(๒)ในการขายอสังหาริมทรัพย์ซึ่งอาจแบ่งแยกออกได้เป็นส่วน ๆคณะกรรมการขายทอดตลาดมีอำนาจขายทรัพย์สินนั้นเป็นส่วน ๆ ได้ในเมื่อเป็นที่คาดหมายได้ว่าเงินรายได้ในการขายทรัพย์สินบางส่วนจะเพียงพอแก่การบังคับคดีหรือว่าเงินรายได้ทั้งหมดจะเพิ่มขึ้นเพราะเหตุนั้น(๓) ในการขายทรัพย์สินหลายสิ่งด้วยกันคณะกรรมการขายทอดตลาดมีอำนาจกำหนดลำดับที่จะขายทรัพย์สินนั้นบุคคลผู้มีส่วนได้เสียในทรัพย์สินซึ่งจะต้องขายอาจร้องขอให้คณะกรรมการขายทอดตลาดรวมหรือแยกทรัพย์สินหรือขอให้ขายทรัพย์สินนั้นตามลำดับที่กำหนดไว้หรือจะร้องคัดค้านการขายของคณะกรรมการขายทอดตลาดที่สั่งตามวรรคหนึ่งภายใน ๗วันก่อนวันขายก็ได้ การยื่นคำร้องนี้ต้องกระทำก่อนวันทำการขายทอดตลาดแต่ต้องไม่ช้ากว่า๓ วันนับแต่ทราบวิธีการขาย ในกรณีที่คณะกรรมการขายทอดตลาดไม่ยอมปฏิบัติตามคำร้องขอหรือคำคัดค้านเช่นว่านั้นผู้ร้องจะยื่นคำร้องขอต่อผู้มีอำนาจออกคำสั่งขายทอดตลาดทรัพย์สินภายใน ๒วันนับแต่วันปฏิเสธ เพื่อขอให้มีคำสั่งชี้ขาดในเรื่องนั้นก็ได้ข้อ ๖๒ การขายทอดตลาดทรัพย์สินประเภทซึ่งผู้ยึดถือครอบครองต้องได้รับอนุญาตจากเจ้าพนักงานตามกฎหมายเสียก่อนเช่น อาวุธปืน เป็นต้น ให้ผู้ซื้อวางมัดจำไว้ไม่น้อยกว่าร้อยละ ๒๕ ของราคาทรัพย์สินที่ซื้อและให้ผู้ซื้อนำใบอนุญาตมาแสดงภายใน๓๐ วัน พร้อมชำระเงินส่วนที่เหลือให้ครบถ้าพ้นกำหนดแล้วผู้ซื้อไม่สามารถนำใบอนุญาตมาแสดงพร้อมชำระเงินส่วนที่เหลือให้ครบถ้วนได้ให้ริบเงินมัดจำและให้ขายทอดตลาดใหม่ข้อ ๖๓ ถ้าคณะกรรมการขายทอดตลาดเห็นว่าราคาซึ่งมีผู้สู้ราคาสูงสุดนั้นยังไม่เพียงพออาจถอนทรัพย์สินนั้นจากการขายทอดตลาดได้ข้อ ๖๔ การโอนและการส่งมอบทรัพย์สิน(๑) กรณีสังหาริมทรัพย์ เมื่อผู้ซื้อได้ชำระเงินครบถ้วนแล้วให้เจ้าพนักงานสรรพสามิตส่งมอบทรัพย์สินนั้นให้แก่ผู้ซื้อ(๒) กรณีอสังหาริมทรัพย์หรือสังหาริมทรัพย์ที่ต้องจดทะเบียนตามกฎหมายเมื่อผู้ซื้อชำระเงินครบถ้วนแล้วให้เจ้าพนักงานสรรพสามิตเสนอผู้มีอำนาจออกคำสั่งขายทอดตลาดทรัพย์สินมีหนังสือแจ้งให้นายทะเบียนพนักงานเจ้าหน้าที่หรือบุคคลอื่นผู้มีอำนาจหน้าที่ตามกฎหมายให้ดำเนินการจดทะเบียนโอนหรือแก้ไขเปลี่ยนแปลงทางทะเบียนทรัพย์สินนั้นให้แก่ผู้ซื้อข้อ ๖๕ การชำระเงินและการปฏิบัติเกี่ยวกับเงินที่ได้จากการขายทอดตลาด(๑) เมื่อตกลงขายกันแล้ว ผู้ซื้อจะต้องชำระเงินทันทีหรือวางเงินมัดจำไม่น้อยกว่าร้อยละ ๒๕ ของราคาทรัพย์สินที่ซื้อในกรณีที่วางเงินมัดจำ ให้ทำสัญญาขายทอดตลาดตามแบบ บภ. ๙และชำระเงินส่วนที่เหลือภายใน ๓๐ วันนับแต่วันทำสัญญา เว้นแต่กรณีที่มีเหตุจำเป็นก็ให้ขออนุญาตผู้มีอำนาจออกคำสั่งขายทอดตลาดทรัพย์สินเพื่อพิจารณาขยายระยะเวลาดังกล่าวออกไปตามที่เห็นสมควร(๒) กรณีผู้ซื้อไม่ชำระเงินทันทีและไม่ได้วางเงินมัดจำตาม (๑) หรือวางเงินมัดจำตาม (๑) แต่ไม่ได้ชำระเงินส่วนที่เหลือภายในระยะเวลาที่กำหนดหรือระยะเวลาที่ขยายออกไปหรือไม่ได้รับอนุญาตให้ขยายระยะเวลาชำระเงินส่วนที่เหลือออกไปให้คณะกรรมการขายทอดตลาดนำทรัพย์สินนั้นออกขายทอดตลาดใหม่ เมื่อขายได้เงินเท่าใดให้หักค่าใช้จ่ายในการยึด อายัด และขายทอดตลาดทรัพย์สิน หากเหลือเป็นเงินสุทธิเท่าใดถ้ายังไม่คุ้มราคาและค่าขายทอดตลาดที่ได้จากการขายทอดตลาดครั้งก่อนให้จัดการเรียกร้องให้ผู้ซื้อเดิมนั้นชำระเงินส่วนที่ยังขาดนั้นกรณีผู้ซื้อวางเงินมัดจำแต่ไม่ได้ชำระเงินส่วนที่เหลือภายในระยะเวลาที่กำหนดหรือระยะเวลาที่ขยายออกไปหรือไม่ได้รับอนุญาตให้ขยายระยะเวลาชำระเงินส่วนที่เหลือออกไปให้ริบเงินมัดจำที่ผู้ซื้อได้วางไว้ และถือว่าเงินมัดจำนั้นเป็นส่วนหนึ่งของเงินที่ได้จากการขายทอดตลาด(๓) เงินมัดจำที่ได้จากการขายทอดตลาดทรัพย์สินถือเป็นส่วนหนึ่งของเงินจากการขายทอดตลาดทรัพย์สินและให้นำไปชำระค่าใช้จ่ายในการยึด อายัด และขายทอดตลาดทรัพย์สินและค่าภาษีค้าง(๔) การชำระราคาทรัพย์สินที่ขายทอดตลาดจะต้องชำระเป็นเงินสดหรือชำระด้วยเช็คธนาคารแห่งประเทศไทยหรือเช็คที่มีธนาคารค้ำประกันหรือเช็คที่ธนาคารสั่งจ่าย(๕) กรณีผู้ซื้อทรัพย์สินจากการขายทอดตลาดทรัพย์สินเป็นผู้ถือกรรมสิทธิ์รวมหรือเป็นผู้มีส่วนได้เสียหรือเป็นเจ้าหนี้บุริมสิทธิเหนือทรัพย์สินที่ขายทอดตลาดการชำระราคาจะขอหักส่วนได้ของตนใช้แทนราคาซื้อก็ได้(๖) เงินที่ได้จากการขายทอดตลาดทรัพย์สินเมื่อหักค่าใช้จ่ายในการยึด อายัด และขายทอดตลาดรวมทั้งส่วนของผู้ถือกรรมสิทธิ์รวมแล้วให้คณะกรรมการขายทอดตลาดดำเนินการนำส่งเงินเพื่อชำระภาษีค้าง หากมีเงินเหลืออยู่อีกให้คืนแก่เจ้าของทรัพย์สินนั้นสำหรับส่วนของผู้ถือกรรมสิทธิ์รวมตามวรรคหนึ่งให้คณะกรรมการขายทอดตลาดคืนให้แก่ผู้ถือกรรมสิทธิ์รวมต่อไปข้อ ๖๖ เมื่อคณะกรรมการขายทอดตลาดดำเนินการขายทอดตลาดทรัพย์สินแล้วให้รายงานผลการขายทอดตลาดต่อผู้มีอำนาจออกคำสั่งขายทอดตลาดทรัพย์สิน ภายใน ๗วันทำการนับแต่วันที่มีการขายทอดตลาดในกรณีที่ไม่อาจขายทอดตลาดทรัพย์สินได้ให้รายงานผู้มีอำนาจออกคำสั่งขายทอดตลาดทรัพย์สินเพื่อพิจารณาสั่งการต่อไปข้อ ๖๗ การคัดค้านการขายทอดตลาดทรัพย์สินโดยอ้างว่าคณะกรรมการขายทอดตลาดได้ดำเนินการขายทอดตลาดทรัพย์สินโดยฝ่าฝืนระเบียบนี้ให้ยื่นคำร้องคัดค้านนั้นต่อผู้มีอำนาจออกคำสั่งขายทอดตลาดทรัพย์สินก่อนการบังคับชำระภาษีค้างโดยการขายทอดตลาดทรัพย์สินได้เสร็จลงแต่ต้องไม่ช้ากว่า ๑๕วันนับแต่วันที่ทราบข้อความหรือพฤติการณ์อันเป็นมูลแห่งข้ออ้างนั้น ทั้งนี้ผู้ยื่นคำร้องต้องมิได้ดำเนินการอันใดขึ้นใหม่หลังจากได้ทราบเรื่องที่ฝ่าฝืนระเบียบนี้อันเป็นเหตุแห่งการร้องคัดค้านนั้นแล้วหรือต้องมิได้ให้สัตยาบันแก่การกระทำนั้นในกรณีที่มีการยื่นคำร้องคัดค้านตามวรรคหนึ่งให้ผู้มีอำนาจออกคำสั่งขายทอดตลาดทรัพย์สินพิจารณาวินิจฉัยชี้ขาดคำร้องนั้นและแจ้งผลการพิจารณาวินิจฉัยชี้ขาดให้ผู้ร้องทราบต่อไป ทั้งนี้ ให้คณะกรรมการขายทอดตลาดชะลอการขายทอดตลาดไว้ก่อนจนกว่าจะได้รับคำวินิจฉัยชี้ขาดหมวด๕บทเฉพาะกาล ข้อ ๖๘ ภาษีค้างตามหนังสือแจ้งการประเมินภาษีตามพระราชบัญญัติภาษีสรรพสามิตพ.ศ. ๒๕๒๗ซึ่งพนักงานเจ้าหน้าที่แจ้งการประเมินภาษีก่อนวันที่ระเบียบนี้มีผลใช้บังคับและผู้ค้างชำระภาษีได้รับหนังสือแจ้งการประเมินภาษีนั้นแล้วหากยังไม่ได้มีคำเตือนเป็นหนังสือให้ผู้ค้างชำระภาษีนั้นชำระภาษีค้างให้เจ้าพนักงานสรรพสามิตเสนอผู้มีอำนาจออกคำสั่งยึดทรัพย์สินมีคำเตือนเป็นหนังสือตามนัยที่กำหนดไว้ในข้อ๑๗ (๓) ประกอบกับข้อ ๑๑ ของระเบียบนี้ไปยังผู้ค้างชำระภาษีโดยเร็วและให้ปฏิบัติตามข้อกำหนดในระเบียบนี้ต่อไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. คำสั่งกรมสรรพสามิต เรื่องแต่งตั้งเจ้าพนักงานให้ยึดทรัพย์สินของผู้ค้างชำระภาษีสรรพสามิต (บภ. ๑)๒. ประกาศกรมสรรพสามิต เรื่องยึดทรัพย์สินของผู้ค้างชำระภาษีสรรพสามิต (บภ. ๒)๓. บัญชีแนบท้ายประกาศยึดทรัพย์สินของผู้ค้างชำระภาษีสรรพสามิต๔. สัญญารักษาทรัพย์สิน (บภ. ๓)๕. บัญชีแนบท้ายสัญญารักษาทรัพย์สิน๖. ประกาศกรมสรรพสามิต เรื่อง ถอนการยึดทรัพย์สิน (บภ. ๔)๗. บัญชีแนบท้ายประกาศถอนการยึดทรัพย์สิน๘. คำสั่งกรมสรรพสามิต เรื่องอายัดทรัพย์สินของผู้ค้างชำระภาษีสรรพสามิต (บภ. ๕)๙. คำสั่งกรมสรรพสามิต เรื่องถอนอายัดทรัพย์สินของผู้ค้างชำระภาษีสรรพสามิต (บภ. ๖)๑๐. คำสั่งกรมสรรพสามิต เรื่องแต่งตั้งคณะกรรมการขายทอดตลาดทรัพย์สิน (บภ. ๗)๑๑. ประกาศกรมสรรพสามิต เรื่อง ขายทอดตลาดทรัพย์สิน (บภ. ๘)๑๒. บัญชีทรัพย์สินแนบท้ายประกาศขายทอดตลาดทรัพย์สิน๑๓. สัญญาขายทอดตลาด (บภ. ๙)(ดูข้อมูลจากภาพกฎหมาย)พัชรภรณ์/จัดทำ๒๘กันยายน ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๒๙ (เล่มที่ ๑)/๒๔ พฤษภาคม๒๕๖๑